Icandelo le-18 loMthetho weZikolo zoMzantsi Afrika (ama-84 ka-1996) ufuna okokuba nasiphi na isikolo sivelise umgaqo siseko, kwaye siwufake kwiSebe lezeMfundo. Olu xwebhu lwenkqubo lubalula indlela apho I-SGB ngenkqu iza kuqhuba imicimbi yayo. Umgaqo siseko we-SGB yinkqubo ebalulekileyo njengoko ibonelela igunya elisemthethweni ngokwamkela ezinye iinkqubo.
kunye e nokunika ingxelo kubazali, abafundi, ootitshala kunye nesinye isitafu esikolweni ngemisebenzi yawo ubuncinane kanye ngonyaka.
Uxwebhu kufuneka mhlawumbi lube ngaphaya kwesiqulatho esincinane ukuba ngaba luza kushwankathela umthetho ophathelelene noko, kwaye nokuba iza kuba yindlela yezikhokhelo zemisebenzi egcweleyo yokwenziwa kwe-SGB.
Sonke isiqulatho kufuneka sibonakalise ixabiso loMgaqo Siseko likaZwelonke kunye nomthetho, ingakumbi I-SASA. Ngoko ke nasiphi na isiqulatho esicalula ngokuphandle- asivumelekanga.
Qiniseka okokuba zonke izigqibo ezithathiweyo ziya shicilelwa kwaye abantu abanoxanduva lwemisebenzi ethile baya xelwa.
Dibana nonobhala ngentlanganiso kunye neeagenda. Kufuneka aqinisekise okokuba zonke iiagenda kunye nemizuzu ziya jikeleza.
Iimfuneko zomsebenzi 1.
Imfuneko zomsebenzi 1.
Imfuneko zomsebenzi 1.
Imisebenzi ephambili 1.
NgokoMthetho weZikolo zoMzantsi Afrika I-(SASA) iSikolo saziswa njengesikolo sikawonke wonke. Oku kuthetha okokuba isikolo "singumntu ngokwasemthethweni" onesikhundla somthetho sokwenza imisebenzi ngokwe-SASA. Lo mthetho ufuna okokuba isikolo sikawonke wonke ngasinye sibe neQela loLawulo lweSikolo (I-SGB) echaza isiseko sentsusa kunye nemithetho isikolo esinokuqhuba ngayo. Olu xwebhu luchaza ukuba I-SGB iza kuqhuba njani.
Olu xwebhu luza kusebenzisa ezi nkcazelo zilandelayo.
Umzali- Nawuphi na umntu omdala onelungelo elisemthethweni kugcino lomfundi.
Umfundi- Nawuphi na umntu obhaliselwe ukuba afumane imfundo esikolweni.
Utitshala- Nawuphi na umntu osebenza esikolweni ngokoMthetho woMsebenzi woTitshala.
Ilungu elonyuliweyo- Nawuphi na umntu owonyulwe ukuba asebenze ngokweenkqubo ezichazwe kolu xwebhu.
Ilungu lequmrhu ngenxa yesikhundla sakhe- Inqununu ekufuneka isebenze kwiqela ngenxa yesikhundla sayo esisemthethweni.
Amalungu elamkelwa njengamalungu- Umntu, ngaphandle kwamalungelo okuvota oyalelwe ukuba asebenze kwiqela elilawulayo lwesikolo ukuze anike iinkonzo ezizodwa.
a. Kumisela inkqubo yokwamkelwa yesikolo.
b. Kumisela inkqubo yolwimi yesikolo.
c. Kumisela inkqubo yokugcinwa ukholo.
d. Kumisela inkqubo yeNdlela yokuziPhatha kwaBafundi.
e. Kumisela utshintsho kwaye iyalele intlawulo zemali yesikolo ehlawulwayo ngabazali kunye nabafundi.
f. Kuzimanya nemibutho engokuzithandela emele amaqela olawulo kwizikolo zikawonkewonke.
a. Kuxhasa imidla engcono yesikolo kwaye lizame ukuqinisekisa inkqubela.
b. Kwamkela umgaqo siseko.
c. Kuvelisa ingxelo yobizo d. Kwamkela indlela yokuziphatha yabafundi.
e. Kuxhasa inqununu, ootitshala kunye nesinye isitafu sesikolo ekwenziweni kwemisebenzi yabo enobuchule.
f. Kumisela amaxesha wosuku lwesikolo luvumelane nazo naziphi na iimeko zengqesho yesitafu enokusetyenziswa.
g. Kulawula kwayeliphathe ipropathi yesikolo, kunye nezakhiwo kunye nemigangatho.
h. Kukhuthaza abazali, abafundi, ootitshala kunye nesinye isitafu ngeenkonzo ezingokuzithandela esikolweni.
k. Vumele ukusetyenziswa ngokufanelekileyo, phantsi kwemeko ezinobulungisa zoncedo lwesikolo kwiinkqubo zemfundo ezingaqhutywa sisikolo.
l. Kudibana qho kangengenyanga ezintathu ubuncinane.
m. Kugcina imizuzu yentlanganiso.
o. Kulungisa uqingqo mali lonyaka.
p. Kumisela kwaye ilawule ingxowa yesikolo apho iimali ezifunyenweyo sisikolo kufuneka zihlawulwe.
q. Kunyusa ingeniso kuquka nominikelo esikolweni yemali okanye olunye nje uhlobo.
r. Kuvula kwaye igcine I-akhawunti yasebhankini.
s. Kulungisa ingxelo yezezimali yonyaka.
t. Ngokucelwa liqela elinomdla, lenze iingxelo zezezimali zonyaka zifumaneke ukuze zihlolwe.
u. Ingxelo yonyaka nonyaka kubazali, abafundi, ootitshala kunye nesinye isitafu.
v. Kuhlanganisa iintlanganiso zonyaka nabazali, abafundi kunye nesinye isitafu ngokulandelelana.
Ulonyulo a. Umzali oqeshwe esikolweni akanako ukumela abazali kwiqela elilawulayo.
c. I-SGB yesikolo nje sikawonke wonke enika imfundo kubafundi abaneemfuno ezininzi kufuneka, apho kunako ukwenzeka bafakelele umntu okanye abantu abanobuchule ngokuphathelelene nemfuno zemfundo eyodwa lwabo bafundi.
d. Iqela elilawulayo linokufakelela ilungu okanye amalungu ebandla ukuba alincedise ekwenzeni imisebenzi yalo.
e. Iqela elilawulayo lesikolo sikawonke wonke linokufakelela umnini wepropathi isikolo esihleli kuyo okanye abameli abonyuliweyo babanini bendawo leyo.
f. Amalungu afakelelweyo akanawo amalungelo okuvota kwiqela elilawulayo.
g. Inani lamalungu angabazali kufuneka lidlule ngelungu elinye kwinani eliqukiweyo lamalungu eqela elilawulayo elinamalungelo okuvota.
Ixesha le-ofisi lelungu le-SGB akufuneki ligqithe ixesha leminyaka emithathu.
j. Ixesha le-ofisi lelungu le-SGB elingumfundi akufuneki ligqithe kunyaka omnye k. Ilungu okanye umthwali we-ofisi unokonyulwa kwakhona okanye lifakelelwe njengoko kunokuba njalo emva kokuphela kwexesha lakhe le-ofisi.
Imisebenzi a. Iqela elilawulayo kufuneka lonyule abathwali be-ofisi amabaquke ubuncinane umhlali ngaphambili, umgcini mali kunye nonobhala kumalungu ayo.
b. Ilungu le-SGB elincinane alinako ukuthatha isivumelwano endaweni yesikolo okanye lifunyanwe linemfanelo lobulungu bakhe be-SGB. Akanakuvota kwisigqibo, esibeka phezulu amatyala kubantu besithathu okanye esikolweni.
Ngumzali olilungu we-SGB kuphela, ongasebenzi esikolweni, onokusebenza njengomhlali ngaphambili we-SGB. Umhlali ngaphambili kufuneka achophele iintlanganiso zeQela Elilawulayo, kwaye ngokucebisana nonobhala lenze intlanganiso. Eminye imisebenzi kufuneka liquke.
a. Ukusayinwa kwesiqinisekiso semizuzu yangaphambili.
b. Ukuqinisekisa okokuba ukumila kunye neenkqubo zentlanganiso kulandela ngendlela elungiselelweyo kunye nengaphazanyiswayo.
c. Ukuvunyelwa kwamalungu onke ukuba athathe inxaxheba.
d. Apho kufuneka khona, kubekwe sonke isindululo okanye icebo kwi-SGB lokuvota.
e. Ukulungiselelwa kwentlanganiso elandelayo.
Umhlali ngaphambili Olisekela uya kusekela uMhlali ngaphambili kwimeko zokungabikho, kwaye enze yonke imisebenzi efanelekileyo.
Imisebenzi kaNobhala a. Ukugcina unxibelelwano olusondeleleneyo noMhlali ngaphambili.
b. Apho kufuneka khona abhale ngembalelwano.
c. Ahlanganise intlanganiso ngokucebisana nomhlali ngaphambili.
d. Athathe imizuzu, kwaye eqinisekisa ugcino olukhuselekileyo lwamaxwebhu asemthethweni. Imizuzu iya kushicilela inani labakhoyo, isimo senkcazelo kunye nezigqibo ezithathiweyo.
e. Ukunika ulwazi kunye noncedo kuwo onke amalungu, njengoko kufunekayo.
Imisebenzi yoMgcini mali a. Umgcini mali ekugqibeleni unoxanduva lwazo zonke iinkqubo kunye netnengiselwano ephathelelene nengeniso yesikolo, inkcitho kunye nezinto umntu anazo ezinokuthengiselwa ukuhlawulwa kwamatyalaakhe.
b. Kwisiqingatha sesibini sonyaka, uMgcini mali ngentsebenziswano nenqununu kunye negosa lezezimali bobabini, kufuneka alungiselele kwaye avelise kwi-SGB, uqingqo mali oluyiliweyo lonyaka ozayo, ukuqinisekiswa luninzi lwabazali kwiNtlanganiso Jikelele yoNyaka.
c. Inkxaso kunye noncedo oluqhubekayo kwiGosa lezeZimali.
d. Ukuphicotha ingeniso kunye nenkcitho yenyanga.
e. Ukubamba uxanduva lwentlawulo ye-akhawunti yeSikolo.
f. Ukuqinisekisa ulungiselelo kunye noveliso lwengxelo yezeZimali zenyanga.
g. Ukudibana, ngentsebenziswano neGosa lezeZimali namagqwetha eSikolo.
h. Ukukhokhela uveliso loqingqo mali oluzayo oluyiliweyo kunye nemali.
I-SGB iya konyula ngokubhala phantsi iGosa lezeZimali ukuba lijonge ulawulo lwemihla ngemihla lwemali.
a. Misela iikomiti kubandakanywa nekomiti yesebe lombuso elilawulayo.
b. Konyula abantu abangengomalungu weqela kwezo komiti ngemigaqo yobuchule, kodwa ilungu le-SGB kufuneka lichophele ikomiti nganye.
Iintlanganiso a. Intlanganiso ye-SGB iya kuqhutywa ubuncinane kanye maxa wonke kwixesha elimisiweyo.
b. Iintlanganiso ezahlukahlukeneyo ze-SGB ziya kubanjwa ubuncinane kanye ngonyaka kunye namaqela ngamanye alandelayo wabo banomdla kwinto eqhubekayo: abafundi, abazali, ootitshala kunye nesinye isitafu.
d. Isaziso siya kunikwa ngale ndlela ilandelayo e.
g. Oku kulandelayo kuya kwenza ikoram.
h. Ukuba intlanganiso irhoxisiwe kangangentsuku ezintlanu ubuncinane, nokuba bangaphi abaphumeleleyo ngomhla omtsha, baya kuthathwa njengokuba bayikoram.
k. Abantu baya kuvota kuphela ngelungelo lokumela ukuba ivoti yenziwe ngokubhalwe phantsi.
l. Kwenzeka ntoni ukuba ngaba iivoti ziyalingana?
Umhlali ngaphambili kufuneka abize Intlanganiso Jikelele yabo bonke abazali ngonyaka omnye ubuncinane. Abazali kufuneka banikwe isaziso iintsuku ezingama-30 ubuncinane ngentlanganiso.
a. Ukuthatha isigqibo sisininzi sabazali abakhoyo kwintlanganiso yokokuba ingxowa yesikolo mayirhunywe.
b. Umgcini mali uya kulungisa kwaye avelise uqingqo mali yonyaka ngamnye. Uqingqo mali kufuneka luthelekelele ingeniso kunye nenkcitho yonyaka.
c. Umgcini mali uya kuvelisa kwintlanganiso, iingxelo zezezimali ezivavanyiweyo zesikolo malunga nonyaka ongaphambili.
d. Ilungu ngalinye lekomiti liya kuvelisa ingxelo kwimicimbi jikelele yesikolo.
c. Singawabuyisela ngobani endaweni yawo amalungu abeke phantsi intambo okanye agxothiweyo?
Uhlaziyo kuMgaqo Siseko a.
Ukufundwa kwengxelo: Xa iqela elilawulayo lingasebenzi kakuhle.
Nali ibali lesikolo esaqala iqela elilawulayo kudala. Yayingumbono omtsha kwaye kwakungekho mntu wayeqinisekile kakhulu ukuba ngaba liza kusebenza njani na. Isitafu esininzi sathi ekuqaleni siva ngathi isikolo sinikezelwe kubazali abazi okuncinane kakhulu ngemfundo, kwaye nakubafundi abaza kufuna umsebenzi wasekhaya ombalwa, nekota ezimfutshane kunye nexesha lezemidlalo kunye nelokuphumla!
Amanye amalungu weqela elilawulayo elonyulwe ngokutsha akhumbula okokuba aziva engafanelekanga kwaye engazithembanga izithuba zawo. Abanye ababegcwele yinzondelelo kunye nemibono baziva bengamkelekanga, ngokungathi basisoyikiso kwimeko yelo xesha.
Iqela elilawulayo labamba intlanganiso enye kwikota yokuqala. Into yokuqala kwiagenga yayiyingxelo emfutshane yenqununu. Isivakalisi sokuqala sachaphazela okokuba kubonakala kukho inkxaso embalwa kwimisebenzi yezemidlalo esikolweni. Amalungu esitafu eqela elilawulayo athatha imidlalo yeathiletiki emva kwemini ngolwesibini, athi abafundi babevakala benenzondelelo ekuqaleni kwekota, kodwa abazange baphumelele ukuza kwiseshini zokuziqhelisa. Elinye lamalungu abafundi lakhalazela okokuba amalungu esitafu esiphetheyo kwezemidlalo asifanelekanga ukuba silungiselele abadlali kwaye asiwuniki umdlalo inqanaba eliphambili. Emva kwemizuzu embalwa yengoxo (Lalisele libethile icala emva kwentsimbi yeshumi ebusuku), ibhodi yagqiba kwelokuba njengokuba imidlalo yayisenza uluvo olubi, kwaye njengokuba isikolo sasingafane siphumelele nawuphi na umdlalo, inkqubo yemidlalo mayiyekwe.
Oku kwaxelwa esikolweni ngokusemthethweni emva kweveki ezimbini, kodwa ngelo xesha ulwazi lwalusele luvakele ngamarhe. Emva kokuxelwa koko, inqununu yoyikiswa linani lesitafu elalikhathazekile, abazali kunye nabafundi abeza kwiofisi yakhe bekhubekile kukurhoxiswa kwenkqubo yezemidlalo. Inkoliso yabafundi yavuma okokuba yayinqaphazeka ukuza, kodwa babesonwaba xa bethe beza emva kwemini. Babeyicaphukela into yokuba imidlalo yayithathwa njengenkcitha xesha kuba isikolo sasingafumani mvuzo. Abazali kuquka nabo babebonisa inkxaso encinane kumaxesha adlulileyo babexhalabele okokuba abantwana babo abazukuba namsebenzi wangaphandle, kwaye baya kuba ngabinanto yokwenza xa kuphuma isikolo de kufike ixesha lokulandwa ngabazali emva kokuba bevela emsebenzini. Isitafu sasiziva sikhathazekile kukuba iinzame zaso ezidlulileyo zazingaxatyiswanga ngabafundi, inqununu okanye iqela elilawulayo. Onke amacandelo esikolo ayenza yacaca kwinqununu into yokuba baziva bengakhange balunywe indlebe.
Inqununu yacela okokuba iQela Elilawulayo lidibane nobunkokheli babafundi, abazali kunye nesitafu ngokupheleleyo. Kuzo zonke ezi ntlanganiso zintathu, iqela elilawulayo lacacisa kwasekuqaleni okokuba inkqubo yenziwe yaba nesiphene kwaye babeqala ekuqaleni kwakhona. Izindululo ezitsha zabekwa ngaphambili, kwaze kwenziwa inkqubo encinane neyomeleleyo yezemidlalo. Abanye abazali bancedisa ngokuba ngabaqeqeshi bezemidlalo. Isitafu senza amalungiselelo wokokuba izifundo ezongezelelweyo kunye nokuphuma kungaphazamisani nemidlalo. Abafundi bathembisa ukuza yonke imihla.
Iqela Elilawulayo labona okokuba umba wanda ngokungaphaya kwekqubo yezemidlalo. Ngokwesiseko ingxaki yayikukungabikho konxibelelwano.
Onke amacandelo esikolo afuna ukubandakanywa kwizigqibo. Kuqala sifuna imvumelwano yokuba isikolo sijonge ukuphumeza ntoni na kubantwana bethu: Iinjongo kunye nemithetho yentlalo yabantu abathile yesikolo. Emva koko sifuna iinkqubo ezicacileyo ukuze wonke ubani aziqonde ukuba bangaziphumeza njani ezo njongo. Okwesithathu, abalawuli besikolo kufuneka baqinisekise okokuba iinkqubo iza kusebenza xa imiliselwa.
Qiniseka ukuba zonke izigqibo ezithathwayo ziya shicilelwa kwaye abantu abanoxanduva lwemisebenzi ethile baya xelwa.
Lawula intlanganiso. Qiniseka okokuba wonke ubani unikwa ithuba lokuviwa.
Qinisekisa okokuba ingxelo zezeZimali zonyaka ziya fakwa unyaka nonyaka.
Imfuneko zomsebenzi 1.
Imisebenzi ephambili 1.
Umhlali ngaphambili kufuneka alandele iagenda ngocoselelo. Unobhala kufuneka abhale phantsi imizuzu ngendlela yeentloko zeagenda. Imizuzu iya kushicilela ingxoxo, izigqibo kunye nabantu abanoxanduva. Umhlali ngaphambili kunye nonobhala maxa wonke baya kusebenzisana ukuqinisekisa okokuba intlanganiso iqhubeka kakuhle.
Ushicilelo lwamagama apheleleyo abo bebekhona kwintlanganiso.
Uluhlu lwabo bathumele izingxengxezo zokungakwazi ukuphumelela.
Abo bangathumelanga zingxengxezo akufuneki babandakanywe.
Wonke ubani kufuneka avume okokuba imizuzu yentlanganiso yokugqubela ichanekile. Umhlali ngaphambili kufuneka asayine imizuzu. Ukuba kukho okushicilelwe ngendlela engafanelekanga, utshintsho kufuneka lwenziwe ngaphambi kokuba umhlali ngaphambili ayisayine imizuzu.
Imisebenzi kunye nezigqibo ezenziwe kwintlanganiso yokugqibela kufuneka ilandelelwe kunye nayiphi na inkqubela okanye iingxaki exeliweyo.
Uluhlu lwemiba eza kuxoxwa kule ntlanganiso.
Naziphi na izihloko okanye izaziso abantu abanqwernela ukuzifaka. Uvavanyo lwentlanganiso ngamanye amaxesha lwenziwa ekugqibeleni.
Amalungu entlanganiso ayagqiba ngosuku olufanelekileyo, umhla, ixesha kunye nendawo yhentlanganiso elandelayo. Olu lwazi lubekwa kwimizuzu ukwazisa abo bebengaphumelelanga kwintlanganiso.
Ukwamkelwa 2. Abakhoyo 3. Izingxengxezo 4.
Imiba evelayo Eza kusetyenziswe 6.1 6.2 6.3 6.4 6.5 6.6 6.7 6.8 6.9 6.
Ingxelo yenqununu 7.1 - Ingqesho 7.2 - Imfundo ephakamileyo 7.3 - Inkqubela esikolweni 7.4Ukuphunyezwa kwesitafu kunye nabantwana 7.5 Imiba engxamisekileyo Eza kusetyenziswa 7.6 7.7 7.8 7.
Ingxelo yekomiti ngezezimali (Jonga amaxwebhu enyanga nenyanga anamathiselweyo) 9. Umba 1 10. Umba 2 11.
imbalelwano 13. Jikelele 14.
Uliqela le-SGB elitsha kwaye uqala intlanganiso okokuqala. Akukho mntu owaziyo ukuba kungaqalwa ngaphi. Intlanganiso ayihambeli ndawo kwaye emva koko umntu othile wacebisa okokubai-SGB iqale kumba "wengxoxo yangaphambili". Iqela lilahlekile kakhulu, njengoko omnye wemiba ufuna okokuba inkqubo kumaxesha esikoloiya kuthi itshintshwe kwaye akukho namnye oya kuthi avunyelwe ukuba ahambe kumasango esikolo ngexesha lekhefu. Inqunun yazisa ikomiti entsha ukuba oku kwakuvunyiwe yi-SGB yangaphambili kwaye kufuna imvume yale ikhoyo khona ukuze iphunyezwe ngokukhawulezileyo kakhulu.
Ikomiti entsha zange izive izithemba ngokupheleleyo ukuba ingacela umngeni ngayo nayiphi na into yaza yavuma ukuba ihambe ngalo ndlela inqununu iyitshoyo. Kusasa ootitshala kunye nabanye abafundi babesilwa. Ootitshala zange bavume ukwenza umsebenzi wangekhefu kwaye abanye baphuma ngaphandle kwamasango ngexesha lekhefu. Abafundi batsiba iingcingo kwaye abanye benza isikroba elucingweni ukuze baphumele ngaphandle. Inqununu ayinalulawulo kulo mba. Yabiza I-SGB ukuba incede.
Yonke imbalelwano ethunyelwa kwi-SGB okanye uMhlali ngaphambili we-SGB kufuneka ivulwe kwintlanganiso yeQela Elilawulayo leSikolo ngaphandle kokuba inophawu lokuba ingxamisekile.
Ukuba ngaba ingxamisekile, inqununu kufuneka izame ukuthumela ileta lumhlali ngaphambili (Ngomntwana woMhlali ngaphambili ukuba kuya funeka). Umhlali ngaphambili unokuyivula aze abe nento ayenzayo kwisiqulathiso. Ileta kufuneka naxa kunjalo ixelwe kwintlanganiso elandelayo.
Iileta kufuneka zifakwe isitampu sesikolo kwaye nomhla efunyenwe ngayo ileta kufuneka ufakwe isitampu okanye ubhalwe phezulu kwiphepha lokuqala.
Yonke imbalelwano ebhalwe phantsi kufuneka iphendulwe ngokubhala phantsi kwaye ikopi yempendulo kufuneka inamathiselwe kwileta yentsusa.
Iileta kufuneka zibhalwe ngokungathathi icala nangendlela ephucukileyo, lushicilelo olusesikweni ngoko ke indlela esesikweni kufuneka isetyenziswe.
Ukuba ngaba ileta ithunyelwa kwisebe, okanye ifom iya gcwaliswa ngokwesicelo sesebe ushicilelo lwegama, umhla kunye nentsayino gama yomntu owenza uhambiso lweleta okanye ifom kwisebe kufuneka lugcinwe.
Ukuba ngaba ileta yesikhalazo ifunyenwe ngaphandle kokubandakanywa kwegama lombhali kufuneka iqwalaselwe kwaye igcinwe kodwa ingaphendulwa.
Intombi yam uPopi akakhange akwazi ukwenza umsebenzi wasekhaya ityeli lesithathu kule veki kuba akanayo incwadi yezuNzululwazi ngokuLawula ubutyebi beLizwe kunye neyoCwangciso mali. Umntwana wam ulindeleke ukuba abolekisane nabanye kwaye oko akwenzeki rhoqo. Kukho abanye abantwana ekufuneke abolekisane nabo ngencwadi. Abahlali kufutshane omnye nomnye. Ngaphandle koko umntwana wam kufuneka ahambe izitalato ezithathu ukuya kumntwana okufutshane onencwadi. Akukhuselekanga ukuba ahambe yedwa. Usoloko exhalabile kwaye engonwabanga. Ndiqinisekile bonke abantwana baziva benjalo eklasini yakhe. Mnumzana Jones, utitshala uthi abantwana bacelas uxolo. Nceda yenza into ngokungapheleli kwencwadi zokufunda esikolweni.
Isikolo kufuneka senze isicelo kwiSithili ngobuncinci bexesha lokufundisa ngexesha lentsuku ezisixhenxe zovavanyo lwesikolo ngoJuni.
Isikolo sinegumbi ekugqibeleni kwesakhiwo ngasemabaleni okudlala elingasetyenziswa ngendlela. Ligcwele yifenitshala eyaphukileyo kunye neencwadi ezindala. Sinokuyicoca le ndlu ze sivule ivenkilana. Abazali abahlala kufutshane bayanwena ukuvula ivenkilana esikolweni ngexesha lekhefu ukuze bafumane umvuzo. Sinokuthethathethana ngengqesho ye-R300.00 ngenyanga kunye ne-25% ulwabelwano kwinzuzo yenyanga. Bobabini u-Coca Cola kunye noSimba bavumile okokubabasinike intelekelelo elungileyo ngempahla zabo. Ngokwe-avareji, ukuba ngaba abafundi bethu abangama-50% (oko kukuthi abafundi abangama-300) baxhasa ivenkilana kangange-R5,00 usuku singenza inzuzo emalunga nama-R5600 ngenyanga, kwintengiso kuphela. Ndinethemba lokuba sinokwenza imali.
Ndijonge ukuva kuni.
Umthetho weZikolo zoMzantsi afrika ka-1984 unyanzela iQela Elilawulayo lesikolo sikawonke wonke ukuba samkele Umgaqo wokuZiphatha waBafundi. Olu xwebhu lujolise ekumiseleni imeko yobume bendawo eqeqeshekileyo kunye nenenjongo ukunceda ngemfundo kunye nokufunda okunempumelelo ezikolweni. Le nkqubo kufuneka ixhase amalungelo wabo bonke abantu njengoko ifakiwe kuMthetho Oyilwayo waMalungelo kuMgaqoSiseko we-SA.
a. Bonke abafundi kunye nabalingane kufuneka babe nelungelo elifanelekileyo kwinkqubo ekhoyo kunye nokuthatha inxaxheba ekwenzeni izigqibo kwimiba echaphazela isikolo. Abafundi baza kuba nelungelo kwiinkqubo ezivunyiweyo ezilandelayo kwiqela elilawulayo kunye nommeli webhunga lomfundi ekucaciseni kunye nasekusombululeni izikhalazo eziphathelelene nesikolo.
b. Akukho mntu onokucalulwa ngokungenabulungisa kumfundi omakafumane impatho elinganayo, ukhuseleko kunye nenzuzo phambi komthetho.
c. Intlonipho yesidima somntu ongumfundi kufuneka sigcinwe kwaye oku kuquka ukholo, isiko kunye nezinye izigwebo.
d. Bonke abafundi banelungelo kubomi obubobabo kwaye abanakuba nepropathi ethinjiweyo ngaphandle kwesikrokro esifanelekileyo e Ingqeqesho kufuneka isekelwe kwisidima kunye nentlonipho. Akukho mfundi uyakwehliswa isidima okanye aphathwe ngendlela engenabuntu.
g. Abafundi abanakho ukuvalelwa kugcino bebodwa okanye uvalelo ngaphandle kwetyala.
h. Abafundi banelungelo lokuvakalisa izimvo zabo ngokukhululekileyo. Kodwa ke, ukungafuni ukuphathwa kunye nezithuko aziyo nxalenye yelungelo lokuvakalisa izimvo ngokukhululekileyo. Le nkululeko nayo inomda ukuze ingaquki ukugxojwagxojwa kwamalungelo abanye okanye ukuduba-duba isikolo.
Abafundi banelungelo kwimeko ecocekileyo, ekhuselekileyo, ekhululekileyo ekuhlutshweni, kunye nenempilo kukho amanzi acocekileyo, elungele ukufunda kunye nokufundiswa.
j. Abafundi banelungelo lokulindela ukuba abafundisi-ntsapho bagcine imigangatho ephezulu yemikhwa esesikweni yobizo.
k. Ilungelo lemfundo liquka ilungelo lokungenelela zonke amagumbi okufunda kuzo zonke izifundo ezivunyiweyo, ukwaziswa rhoqo ngenkqubela yesikolo, ukusebenzisa lonke uncedo lwezinto zesikolo kwaye izakhono zabo ziphuhliswe.
l. Umfundi okhulelweyo akunakuvinjwa ithuba lokufikelela esikolweni. Angadluliselwa kwisikolo seSibhedele zamantombazana akhulelweyo.
m. Okuxaxisiweyo/imithetho yentlalo yesikolo iyakukhuthazwa ngeNdlela wokuZiphatha.
a. Abafundi kufuneka bazinikele ekwenzeni wonke umsebenzi abawunikiweyo kumagumbi okufundela okanye ekhaya, kwaye bazame ukuphathiselela kumsebenzi othe wabaphosa ngenxa yokungabikho. Ukuphazanyiswa komsebenzi akwamkelekanga. Bonke abafundi banoxanduva likufunda nokuphuhlisa izakhono zabo.
b. Bonke abafundi banoxanduva lokukhathalela izinto zesikolo kwaye nawuphina umfundi othi ngenjongo asebenzise ngokungekuko, aphule okanye onakalise inkangeleko yezinto zesikolo uyakwenza ukuba umzali/lowo unoxanduva lwakhe ukuba ahlawule ukulungisa oko.
c. Bonke abafundi banoxanduva lokuya esikolweni rhoqo. Ukuba umfundi uthe akabinako ukuya esikolweni ngosuku oluthile umzali/lowo unoxanduva lwakhe kufuneka azise kwaye d. anike izizathu.
d. Ibhunga labaMeli labaFundi lakuthi limele imidla yabafundi, kwaye likhuthaze ukuziphatha okukuko phakathi kwabafundi. Kodwa ke, abanakho ukohlwaya abanye.
e. Oluxanduva lulandelayo lwabafundi aluthandabuzeki kuMbono noBizo lwesikolo.
Uxanduva lwabazali ngokunxulumene nendlela yokuziphatha a.
Baxhase isikolo kwaye bafune ukuba abafundi bathobele imithetho nemimiselo yesikolo kwaye bamkele uxanduva lokungaziphathi kakuhle kwabo.
Bathabathe inxaxheba kwimfundo yabantwana kwaye baqiniseke ukugqitywa komsebenzi wesikolo.
b. Abazali kufuneka bahambele iintlanganiso zabo ezikhwetywe liQela eliLawulayo.
c. Abazali bangathabatha amanyathelo asemthethweni ajolise kuye nawuphina umntu ophazamisana namalungelo abafundi.
Ukusebenza kweMithetho yeSikolo a. Umfundisi-Ntsapho uyakuba namalungelo alinganayo nawabazali okohlwaya kunye nokulawula umfundi kuwo nawuphina umsebenzi wesikolo.
b. Abafundi bakuthabatha inxaxheba ekubhalweni nasekuhlaziyweni kwemithetho yesikolo ngale ndlela ilandelayo.
Umongo weNdlela yokuziPhatha uyakupapashwa ngokuthe gabalala kwintlalo yesikolo.
c. Ukungawazi umthetho akuyikuba lisebe elamkelekileyo lokuzikhusela d. Inkqubo yokohlwaya iyakuba yekhawulezileyo, eyanelisayo, enobulungisa, elungisayo kunye nefundisayo, Le iyakuba yelungisayo okanye isetyenziselwe ukunika isohlwayo kumaphuli mthetho ukuze athwale ubuhlungu beziphumo zezenzo zakhe ukuze kugcinakale ucwangco kwisikolo.
a. Abazali kufuneka babandakanyeke ekulungisweni kwesimo somfundi.
b. Ukohlwaywa kwabafundi abunakunikezelwa kogxa babo abangabafundi.
c. Wonke umfundisi-ntsapho unoxanduva lokugcina ingqeqesho esikolweni okanye nakuwuphina umsebenzi wesikolo kwaye angalungisa ukuziphatha komfundi apho kuyimfuneko.
d. Ukungaziphathi kakuhle okudliliseleyo kufuneka kudluliselwe kwiNqununu.
e. Amanyathelo okulungisa kufuneka alingane nokona kwaye abe nobuzaza ngokuphinda-phindeka kokukuziphatha.
f. Ukuba umfundi akakulungelanga ukumelana nesikolo angadluliselwa kwinqununu, engathi izise inkonzo zenkxaso zezikolo kwaye ukuba oku akuncedi kule meko kungadluliselwa kwiQela eliLawulayo (SGB) emalithathe isigqibo esiluncedo kumntwana kunye nabanye abafundi.
g. Abafundi bakube becacisile ukuba kutheni lento impatho yabo ikhangelwa njengokuziphatha kakubi kwaye nemfuneko yokohlwaya.
Inqununu/ ititshala angathi apho kukho isikrokro esinesihlahla akhangele izxhobo, imipu, izinto ezibiweyo, iziyobisi okanye uluncwadi olunoburheletya kumfundi. Oku kodwa ke kwakwenziwa ngendlela eyakuthi igcine isidima somfundi. Ukuba oku kukhangela kwenziwa kumzimba womfundi, ilingu leqela labasebenzi eli sini sinye nomfundi okhangelwayo kufanele ibelilo elenza oku xa kunokwenzeka. Uxwebhu lweziphumo kufanelwe ukuba lugcinwe.
Ulwaphulo mthetho oluqhelekileyo.
a. Oku kulandelayo kuthatyathwa njengo lwaphulo mthetho oluqhelekileyo b.
Ukwenza imisebenzi eyakuncedisa lomntu woniweyo okanye ukulungisa umonakalo wesenzo eso.
iv. Ukuvuma imbuyekezo efikelelekayo v. Ukubuyisela okanye ukulungisa izinto ezenzakeleyo vi. Ukunqunyanyiswa kweminye imisebenzi yesikolo umzekelo Utyelelo, Imidlalo njalo njalo vii. Ukunqunyanyiswa esikolweni kwakuba lilinge lokugqibela xa kukho ukuphinda phinda kolwaphulo mthetho.
a. Ukudlwengula b. Ukuhlasela ngokungcolileyo c. Ukuhlupha ngokwesini apho kukho kwimeko zokwandisa okubi d. Ukuhlasela ngenjongo yokwenzakalisa umzimba e. Ukuhlasela umfundisi-ntsapho f. Ukoyikisa okuyingizi kwabasebenzi, abafundisayo kunye nabo bangafundisiyo.
j. Ukuba nezixhobo ezinobungozi kumasango esikolo, isixhobo esinobungozi sichazwa njenge sixhobo esinako ukwenzakalisa kabuhlungu.
k. Ukuba nezinto ezingekho mthethweni, ukuzithengisa okanye ukuzisebenzisa ngokudluleleyo.
l. Ukuba nezinto zamanyala kuquka izinto ezibonakalisa ukulalana ngeendlela zonke.
m. Ukunxila okanye ukudla izinto ezingekho mthethweni kumasango esikolo okanye kumcimbi wesikolo obanjelwe ngaphandle kwamasango esikolo.
n. Ukuba notywala okanye ukuthengisa okanye ukusela utywala kumasango esikolo.
p. Ukuphinda phinda kolwaphulo mthetho oluqhelekileyo.
Umfundi akanakunqunyanyiswa okanye agxothwe kuba umzali akanako ukuhlawula imali yomdliwo okanye imali yesikolo.
Ukunikwa ithuba lokuziphendulela kwimeko yokuziphatha kakubi okunengozi.
a. Ngokuhambiselana neGazethi kaRhulumente yama 18900 ka 1998 kunye neGazethi yePhondo yama 236, kwakuhanjwa ngalo mgaqo ulandelayo xa kuthe kwenzeka ukuziphatha kakubi okunengozi ukuze kuqinisekiswe ukuchotshelwa kwetyala ngobulungisa. Ukohlwaywa ngokunqunyanyiswa okanye ukugxothwa kungenziwa kuphela emva kokuba kulandelwe indlela yokunikwa ithuba lokuziphendulela ecaciswe ngezantsi apha.
b. Nawuphina umfundi otyholwa ngokwaphula nawuphina umthetho ongafuna ukunqunyanyiswa okanye ukugxothwa, kufuneka aziswe ngaphambili kwinqununu. Inqununu iyakuthi ive ubungqina ukuze emva koko ithathe isigqibo ngamanyathelo azakuthatyathwa.
c. Apho umfundi abekwa izityholo zokuziphatha kakubi okunengozi, inqununu kufuneka yazise abazali bomfundi ngamanyathelo aphakanyiswayo ngokubhaliweyo kwaye ilungiselele ukuchotshelwa kwetyala okunobulungisa yikomiti encinane yoluleko eyenziwa ngamalungu atyunjwe liqela elilawulayo. Le nkundla kufuneka ingoyikisi kumfundi. Kwimeko yomfundi omncinane kakhulu amalungiselelo akhethekileyo kufuneka enziwe ukuchophela ityala kwaye abazali okanye aba bathatha uxanduva lomfundi bangammela umfundi.
d. Inqununu kufuneka yenze ingxelo ebhaliweyo eya KuMlawuli weNgingqi icacisa isigqibo sokuthwesa ityala kumfundi.
e. Ikopi ebhaliweyo yamabakala esimangalo iyakunikezelwa kumfundi lowo kunye nabazali okanye abo bathwale uxanduva lomfundi - ngokuthi inikwe yena siqu kwaye ithunyelwe ngeposi ehlawulelweyo nebhalisiweyo kwidilesi yokugqibela eyaziwayo yabazali okanye abo bathatha uxanduva lomfundi.
f. Isimangalo sakuthi siquke isikhokhelo esikhweba umfundi ukuba athumele okanye azise incwadi evuma okanye ephika ityala kwintsuku zomsebenzi ezisixhenxe ukusukela lo mhla kwaye ukuba unomnqweno ingcaciso ebhaliweyo ngokunxulumene nokuziphatha kakubi okunengozi atyholwa ngako.
g. Ukuba umfundi uyalivuma ityala, ngokubhaliweyo okanye ngentetho ubuqu bakhe phambi kwenqununu uyakuthi athathwe ngokuba unetyala lokuziphatha kakubi okunengozi njengoko etyholwa. Kodwa ke, ukuba inqununu inoluvo lokuba ukuziphatha kakubi kungafuna ukuba agxothwe esikolweni yiNtloko yeSebe, ukuchotshelwa kwetyala okunobulungisa kuyakuqhutywa nangona elivuma ityala umfundi.
Kwimeko apho umfundi aphikayo ukuba unetyala lokuziphatha kakubi okunengozi aphulaphule ityala ngalendlela ityananaziswe ngezantsi apha, kwaye apho kufunyaniswa ityala, enze icebiso ngenyathelo lokulungisa isimo emalithatyathwe.
Igosa elichophele ityala lakuthi lichonge ngokubhaliweyo umfundisi-ntsapho oyakuba ligosa lotshutshiso kuchophelo lwetyala.
j. Ukuchotshelwa kwetyala phambi kweGosa elichophele ityala lakuqhutywa ngendlela ekhawulezileyo kwaye engenako okusesikweni kangangoko kunokwenzeka, kodwa kunikezelwe ingqalelo kwizikhokhelo zobulungisa, ukufaneleka kunye nokunikwa ithuba lokuziphendulela okukhusela imidla yomfundi kunye nelinye icala elichaphazelekayo kuchotshelo lwetyala.
k. Kuchotshelo lwetyala abafundi kufuneka baziswe kwaye baqonde isityholo, ngesaziso sentsuku ezintlanu, kwaziswe ixesha, indawo kunye nomhla.
Anike ingxoxo exhasa isityholo m.
n. Nangaliphi na ixesha umfundi xa kuchotshelwe ityala angavuma okanye aphike ityala, apho ayakuthathwa ngokuba unetyala lokuziphatha kakubi okunengozi njengoko etyholwa.
o. Emva koku ququnjelwa kwetyala igosa elichophele ityala lakwenza isaziso soko likufumeneyo ngokwesityholo apho kuthe kwafumaneka umfundi enetyala libhekiselele kukwandisa ububi kunye nemeko ezithomalalisayo elinokuzifumana kwaye linike icebiso ngokwendlela yokulungisa engamiliselwa.
p. Iqela elilawulayo linyanzelekile ukuba ligcine amaxwebhu apheleleyo okuqhubeleka kwetyala.
q. Kwimeko apho isigqibo ekufikelelwa kuso sicebisa ukugxothwa, iqela elilawulayo kufuneka lazise iNtloko yeSebe kwiyure ezingama-24. YiNtloko yeSebe kuphela engagunyazisa ukugxothwa. Abazali bomfundi ogxothiweyo bangasibhenela isigqibo seNtloko yeSebe kwi-MEC kwintsuku ezisixhenxe ukusuka kumhla wokuwiswa kwesigwebo.
s. Umfundi okanye umzali okanye lowo uthatha uxanduva lomfundi angafaka isibheno koko kufunyaniswe ligosa kunye/okanye inyathelo lokulungisa eliwisiweyi kwiNtloko yeSebe t. Inkqubo yokohlwaya ecatyangwa apha iyakuqhutywa ngendlela enobulungisa, enokulingana, evulelakileyo, eselubala, ngaphandle kokuba ityala lona lakuvaleleka kubo bonke abantu ngaphandle kwabo bachaphazelekayo okanye amagosa athatha inxaxheba.
u. Kwimeko yesohlwayo sokudliliselwa iNtloko yeSebe kufuneka ifumanele indawo umfundi de iminyaka yokuya esikolweni ifike.
Ukukhuthazwa kweNdlela yokuziPhatha a. Lomgaqo nkqubo kufuneka uxhonye ngokuvulelekileyo esikolweni ngalendlela b. Lomgaqo nkqubo uyakwenziwa ukuba ufumaneke kuye ngamnye umfundi ngolwimi lokufundisa xa kubhaliswa.
c. Lomgaqo nkqubo uyakucacisa ngendlela ngamagama aqinisekileyo okulindelwe sisikolo. La manyathelo alandelayo akuthathwa ekuqaleni konyaka ukucacisa okulindelwe sisikolo kubafundi d. Umfundi ngamnye uyakunikwa ikopi ekuqaleni konyaka, Abafundi abancinane abakumana aphantsi kufuneka baziswengomlomo e. Imithetho yamagumbi okufundela kufuneka inanyathiselwe kwigumbi lokufundela, iziphumo zokwaphula umthetho ngamnye zityananaziswe.
Umthetho weSikolo woMzantsi Afrika indlela yamaxesha angoku ukulawula izikolo. Unenjongo yokutsintsha indlela izkolo eziqhutywa ngayo kwaye ukhuthaza izikolo ukuba zithathe uxanduva lemiba yazo. Sifuna indlela yemfundo esekwe kwimigaqo kunye nexabiso loMgaqo Siseko omtsha. Indlela enye yokwenza le nto kukucela izikolo ukuba zikhulise "imigaqo yokuziphatha". Ngokwenza oko, izikolo ziya khuthazwa okokuba zicebisane nabo bonke banomdla kwinto eqhubekayo esikolweni, baze emva koko baxoxe ngemigaqo emibini ubuncinane.
Imigaqo ithatha indawo yeqela "lemithetho" emidala.
Imithetho yayinyakathiswa, oko kukuthi yayi nyanzelwa kwabo baphethweyo (abasebenzi okanye abafundi).
Imithetho ibi chasa oko kwenzekayo kwaye ijoliswe ekohlwayeni.
Imithetho yayilandula ngokuqhelekileyo (" Sukwenza oku Sukwenza okuya...").
Imithetho ibidla ngokungathotyelwa.
Imigaqo yenza imigangatho yokuziphatha. Iqulethe indlela yamaxabiso alungileyo, izithethe kunye nemigaqo ethi ixhaswe libandla lesikolo.
Imigaqo ziziphumo zengcebiswano kunye nothethathethwano kunye namaqela wabo nanomdla kwinto eqhubekayo kwibandla lesikolo.
Imigaqo iyakhulisa kwaye ijolise ekunyuseni izinga lempatho elungileyo.
Imigaqo ijolise ekunyuseni izinga loluleko olwakhekileyo kunye nokuziqeqesha.
Imigaqo ngoko ke kunokuba lula ukuyilandela.
Umthetho weZikolo zoMzantsi Afrika kunye neZaziso ezilandelayo kwiGazethi kaRhulumente unika iimeko ezibanzi kuyo yonke Imigaqo yokuZiphatha yeZikolo zabafundi. Ukuyibneka ngokulula, iCandelo 1.
Umgaqo wokuZiphatha kufuneka wazise abafundi ngendlela amabaziphathe ngayo esikolweni ukulungiselela ukuzuphatha kwabo kunye nokhuseleko lwabo kwibandla lasekuhlaleni.
Kufuneka ubeke imigangatho yempatho elungileyo yabafundi kwaye ubalungiselele ngendlela yobuchule, ulwazi kunye nobuchule ekulindeleke ukuba babubonise njengabemi abafanelekileyo kunye nabanoxanduva. Kufuneka uxhase uxanduva lwemfundo yolawulo lwesikolo namalungelo neemfanelo zabemi baso kwaye kufuneka ukhulise ubunkokheli.
Injongo enkulu yoMgaqo wokuZiphatha kufuneka ibe lululeko olwakhekileyo; Akufunekanga ukuba ibe sisohlwayo kwaye ibe sisibetho kodwa inike ukufunda okwakhekileyo.
Umgaqo kufuneka usekwe kwisiko sokuzinikela, ukufundisa, ukufunda kunye nentlonipho engokufanayo, kunye nokumiselwa kwesiko lokunyamezela kunye noxolo kuzo zonke izikolo.
Kwezi ziqingatha, Umthetho weZikolo ze-SA ubhekiselela ngokukodwa kwiMigaqo yokuZiphatha kwaBafundi.
Inkqubo" kunye "nemveliso" zibaluleka ngokulinganayo a Xa iQela Elilawulayo leSikolo (I-SGB) liyila Umgaqo wokuZiphatha, kuyinto efunekayo okokuba babandakanye abafundi, abazali kunye nabafundi esikolweni. Inqubo kufuneka ibeyeyo lawulo melo. "Imveliso" (oko kukuthi, uxwebhu lokugqibela-Umgaqo wkuZiphatha) kufunerka ube " luxwebhu lwemvumelwano" okokukuthi, onke amaqela okanye abo banomdla kwinto eqhubekayo kufuneka bavume.
Azikho izikolo ezibini ezifanayo, ngoko ke awunakusuka ukope Umgaqo kwesinye isikolo. Isikolo ngasinye kufuneka sivelise Umgaqo waso. I-SGB kufuneka ithathe ibandla lesikolo xa lilonke kwikqubo yothethathethwano, ize ivelise Umgaqo owodwa wabafundi esikolweni sawo. Umgaqo kufuneka unike indlela ezifanelekileyo kubafundi ukuze basasaze izikhalazo zabo; ube sisiseko senkqubo yoluleko ngokunjalo. Oku kuchaziwe kwiSiqingatha 1 seli Candelo.
Emva kokuba Imigaqo yamkelwe libandla lesikolo, I-SGB kufuneka iqiniseke okokuba lowo unomdla kwinto eqhubekayo ngamnye ufumana ikopi yoxwebhu loMgaqo. Kunyaka ngamnye imigaqo kufuneka ihlolwe, kwaye abo banomdla kwinto eqhubekayo kufuneka kucetyiswane nabo ukuba utshintsho luyenziwa.
Umphathiswa weZemfundo kazwelonke uligunyalokugqibela ekulawuleni kunye nasekululekeni abafundi, kodwa iqela elilawulayo ngalinye kufuneka liqinisekise okokuba ululeko luya gcinwa kwisikolo salo.
Izikolo kufuneka zivelise imigaqo yokuziphatha.
Imigaqo kufuneka ibe ngaphaya kweendlela zemithetho ebekwa phezu kwabantu.
Imigaqo kufuneka isekwe kwimithetho siseko kunye nakwixabiso exhaswa libandla lesikolo.
Umthetho woMgaqo Siseko woMzantsi Afrika 108 ka-1996, uquka "Umthetho Oyilwayo waMalungelo". La malungelo asisiseko "somgaqo" karhulumente omtsha woMzantsi Afrika. Urhulumente uthembise ukulungiselela ibandla ngendlela ethembisa la malungelo alandelayo wommi ngambye. Qaphela okokuba amalungelo kwimfundo yenye yamalungelo akho asisiseko.
Ngokukodwa, ingaba "ilungelo kwimfundo" lithetha ntoni?
kwisiseko semfundo, kubandakanywa imfundo yobudala esekiweyo; kunye nokugqiba imfundo yakhe, apho urhulumente, ngemilinganiselo efanelekileyo, kufuneka enze inkubela ibekhona kwaye kufikeleleke kuyo.
Wonke ubani unelungelo lokufumana imfundo ngolwimi olusemthethweni okanye ulwimi azikhethele lona kumaziko emfundo kawonke wonke apho lo mfundo inokwenziwa ngokufanelekileyo.
Nemfuno zokulungisa iziphumo zakudala zemithetho yocalulo olungenomkhethe kunye nezenzo.
Naliphi na ilungelo liza noxanduva. Amalungelo kunye noxanduva ahamba kunye-njengamacala amabini email. Siza kusebenzisa lo mthetho siseko ekuqaleni ukuyila Umgaqo wokuZiphatha waBafundi.
Zininzi iindlela zokubhala uMgaqo. Kubalulekile ukukhumbula amalungelo xa ucinga ngeemigaqo yokuziphatha. Imigaqo yokuziphatha isekwe kuzo zombini amalungelo kunye noxanduva.
Umfundi ngamnye unelungelo lokufundiswa kwimeko yobume bendawo elungisiweyo nenoluleko kunye noxanduva lokuthatha inxaxheba kunye nokunyamekakwaye angaphazamisi abafundi afunda nabo. Kufuneka asebenzise ukuziluleka kunye nokuzibopheleleka kwinkqubela yengqiqo kuophela yabo bonke.
Lokuyeka kulo naliphi na uhlobo lwesenzo esingenkani okanye esinyelisayo kwabanye. Intlonipho kufuneka iboniswe kubo bonke ababambe izihlalo zolawulo, umzekelo inqununu, ootitshala, abafundi, abalawuli kunye nesinye nje isitafu.
Lokubonisa unyamezelo kunye nokuthathela ingqalelo ngokuphathelele nabanye. Akufunekanga oyikise okanye enze intlekisa ngabanye, angazami ukujika abanye bakholelwe kwiinkolo zabo.
Lokufika esikolweni kunye nakwizifundo ngexesha.
Lokumamela aze acingele izimvo zabanye.
Lokuhlonipha kunye nokugcina olu ncedo, ukuphakamisa ixabiso lesikolo kunye nokuziphatha ngendlela yokuba kungaziswa ihlazo esikolweni. Oku kuyenzeka nakuyiphi na imeko apho umfundi anxibe iyunifom yesikolo okanye nayiphi na indlela achongwa ngayo ukuba ungumfundi wesikolo.
Lokuzimanya nezithethe zezemidlalo elungileyo kumabala ezemidlalo kwaye nakwintsebenziswano yakhe nezinye izikolo okanye uwonke wonke jikelele, kwaye abonise ukunyaniseka kunye nokubopheleleka kumaqela, imibutho, amabandla kunye nekomiti athembise ukuzixhasa.
Lokuxhasa ukuziphatha okunyanisekileyo kunye nokhuseleko esikolweni, ukubonisa intlonipho kwipropathi yabanye kwaye angonakalisi, onakalise inkangeleko yento, ebe okanye nangoluphi na uhlobo aphazamisane nayo nayiphi na ipropathi engasiyiyo eyakhe.
Lokuqiniseka okokuba izakhiwo zesikolo zigcinwa zicocekile kwaye sinolwazi ngempilo, kwaye akwenziwa buxelegu, imikrwelo erludongeni okanye ukwenzeka kokonakaliswa naziphi na iindawongenjongo.
Nanku umzekelo woMgaqo wokuZiphatha waBafundi oyilwe kwisikolo semfundo ephakamileyo. Awunikwa njengomgaqo ozalisekileyo, kodwa "njengomzekelo"(oko kukuthi, ngumzekelo wokufunda kuwo). Lo mzekelo usekwe kuMgaqo oyilwe siSikolo sase-Banato Park seMfundo Ephakamileyo, esiphakathi esixekweni eRhawutini.
Ibandla lesikolo linokuxoxa ngoMgaqo owahlukileyo ngolona hlobo kwaphela. Kwaye, uMgaqo woKuziphatha waBafundi kwisikolo samabanga aphantsi kufaneleke ukuba ube nobulula kakhulu.
Khumbula, isikolo sakho kufuneka sivelise umgaqo waso. Lo mzekelo unokukunceda, kodwa sukuvele uwukope. Ukuba ngaba uya wukopa, awusoze usebenze! Abafundi bakho kufuneka babenomgaqo ongowabo ukuzed ube nefuthe eliqinisekileyo ekuziphatheni kwabo kunye nasekucingeni kwabo.
Umzekelo ogcweleyo woMgaqo ubandakanyiwe kwiphepha elilandelayo.
Uqulethe amaxabiso anikwe nguMgaqo Siseko ngokunjalo noMthetho weZikolo zoMzantsi Afrika.
NgumGaqo " owakhayo".
Nangona ubandakanya icandelo kwiMithetho yeSikolo, uyinto engaphaya koluhlu lwemithetho.
Lo Mgaqo unika umfundi uluvo olomeleleyo lwamaxabiso, umthetho wentlalo yabantu abathile, kunye nomoya wentlonipho efanayo esikolweni.
Ngokomgaqo Siseko, abantwana banelungelo lemfundo. Ukuqonda okokuba ubuchule obusekekileyo obunempumelelo, nemfundo eyiyo ixhomekeke kwimeko yobume bendawo yesikolo apho kukho impucuko yokufunda kunye nokufundisa, eli lungelo lemfundo alinokwahlulwa kuxanduva lwabafundi ngokuphathelelene nemfundo yabo, kunye namalungelo kunye noxanduva lootitshala, abazali kunye nebandla lesikolo elibanzi. Isikolo I-Maatla seMfundo Ephakamileyo sizama ukunyusa izinga lemfundo yobume bemeko yendawo esisisgxina negcinakeleyo efunyanwa efunyanwa kwindawo engenabugebenga, kwaye ephakamisa umthetho siseko wemvumelwano, ukuthatha inxaxheba kunye nonyamezelwano.
Lo Mgaqo woKuziphatha luluhlu lwezivumelwano zokuziphatha ezivumelekileyo kunye nezingavumelekangaesikolweni. Lo Mgaqo woKuziphatha ubandakanya imithetho elawula ukuziphatha kunye nolalwamano phakathi kwabafundi, ootitshala, abazali kunye nebandla lase-Maatla elibanzi.
Injongo yoMgaqo woKuziphatha kukugcina imeko yobume bendawo yesikoloenoluleko kunye nenenjongo, ekhoyo kwiSikolo sase-Maatla seMfundo Ephakamileyo. Uzinikezele kugcino kunye nempucuko yomgangatho wenkqubo yokufundisa ngempucuko yesiko lwemfundo, kunye nokufundisa okunempumelelo njengoko uxhaswa yiNgxelo yeeNjongo.
Umgaqo Siseko weRiphablikhi yoMzantsi afrika uxela okokuba bonke abafundi banelungelo kwimfundo.
lokuya esikolweni esingenalutshutshiso lwesini okanye ukuziphatha kolwaphulo mthetho.
ukuyeka ukusebenzisa iziyobisi, uhlaselo, ukuphatha izixhobo ezinobungozi, imisebenzi yolwaphulo mthetho okanye engekho semthethweni, isoyikiso, ukuxhaphaza, ukutshutshisa ngokwesini, ukudlwengula, ukuphathwa kakubi ngokukhethwa, intselo, ukutshaya okanyeukuba ngumnini wezinto zoburheletya.
bakhuthaze ukubandakanyeka kwebandla esikolweni ukuze bakhulise umgangatho wemfundo onikwa sisikolo kubafundi.
Banike isikolo isiqinisekiso sokuzalwa sentsusa somntwana kunye neengxelo zentsusa ezifunyenwe kwamanye amaziko emfundo, ngesicelo, ingakumbi ngexesha lobhaliso lokuqala esikolweni. Abazali babafundi abangengobemi boMzantsi afrika kufuneka banike isikolo, ngesicelo, imvume zokufunda zentsusa okanye imvume yokuhlala okwexeshana.
Baxoxe nabantwana babo ngeengxelo zamakhadi, umsebenzi omiselweyo kunye nomsebenzi wasekhaya.
Bahlawula ingxowa yesikolo njengoko kumiselwe liQela Elilawulayo lesikolo.
abafundi kufuneka bafike ngexesha maxa onke, kuqukwa ukutshinthwa kweklasi.
Akakho umntu ovumelekileyo ukuba angaphumeleli ngaphandle kwemvume yenqununu.
Inqaku elibhalwe phantsi, laze lasayinwa ngumzali / lowo uthatha uxanduva lomfundi kufuneka lifakwe kutitshala ngosuku umfundi abuyela esikolweni.
Nawaphi na amadinga (onyango, amazinyo okanye enye nje) akufuneki enziwe, ukuba kunokwenzeka, abekwe ngexesha leeyure zesikolo.
akukho mfundi unokushiya izakhiwo zesikolo ngexesha lokuqhubeka kwesikolo.
Isikolo sigcina ingxelo ebanzi sazo zonke iimini zokungaphumeleli okanye ikhefu.
Kulindeleke okokuba abafundi baziphathe ngendlela elungele abantu abadala abancinci abanqwenela ukwandisa kangangoko amandla abo aleleyo ngokwenza amalungelo abo kunye noxanduva lwabo ngokubhekiselele kwimfundo yabo, ngaphandle kokwaphula amalungelo kunye noxanduva lwabafundi abafunda nabo, ootitshala, abazali, okanye ibandla lesikolo ngokubanzi.
Abafundi bayakuba nentlonipho, inkathalo, intsebenziswano, kwaye bayakufuna ukwandisa kangangoko uncedo olufunyenwe kulalwamano phakathi kwabo banomdla kwinto eqhubekayo.
Njengoko abafundi beSikolo seMfundo Ephakamileyo I-Maatla bemele ububanzi boqoqosho lwentlalo, umthetho siseko wokufana kubambelelwe ngqongqo kuwo ukuze kuphunguke ukhuphiswano olusekwe kubutyebi. Abafundi baya khuthazwa okokuba babonise ubuqu babo ngobuchule babo.
Ukujongwa rhoqo kuyenziwa ukunyanzelisa ukufana.
Uhlobo lwenwele olwenziweyo kufuneka lucoceke kwaye lubelufutshane. Akukho hlobo lwenwele oluciciyelweyo (olunje ngomgca, iindlela ezisheviweyo, izitepsi, idayi, amafutha, ifizi, ivasilina) luvumelekileyo. Amantobazana anokuba nenwele ezinde okanye ukuphotha okulula, kodwa iinwele ezinde kufuneka zibanjwe ngasemva ngaphandle kobuso. Amakhwenkwe kufuneka asheve, ayivumelekanga intshebe okanye amabhovu.
Azivumelekanga izihombiso eikhazimlayo, ngaphandle nje kwewotshi engenanto kunye namacici angenanto okanye irhintyela elincinci lamantombazana. Zonke ezinye izinto ziya kuthinjwa. Irisithi iya kukhutshwa exela umhla apho izintoezithinjiweyo ziza kuqokelelwa ngawo.
into yokuqaba iinzipho ayivumelekanga kwaye iinzipho kufuneka zigcinwe zimfutshane kwaye zicocekile. Abafundi banokuthunyelwa eofisini ukuba bayo kususa into yokuqaba iinzipho ngendleko.
Ukwaphula izixhobo okanye nayiphi na ipropathi yesikolo kuya kuthathwa kwiakhawunti yomfundi.
Amagumbi okufundela, ipaseji kunye nomphantsi wesikolo kufuneka ugcinwe ucocekile. Ukulahlwa kwezinto ezimdaka nje akuvumelekanga.
Ukutya kunokuthengwa kuphela ngexesha lekhefu. Ukutya kumagumbi okufundela, ezipasejini okanye kwiofisi akuvumelekanga. Ukuhlafunwa kwetshephisi akuvumelekanga nangeliphi na ixesha.
Akukho midlalo yebhola emayidlalwe naphi na ngasesikolweni okanye kwisakhiwo sesekolo.
Ukubangumnini okanye ukusebenzisa iiteyiphu zokushicilela, imidlalo ye-CD, iselifoni okanye nayiphi na into enexabiso akuvumelekanga. Nayiphi na into iya kuthinjwa kwaye irisithi iya kukhutshwa exela umhla apho izinto ezithinjiweyo ziza kuqokelelwa ngawo. Isikolo asinakufunyanwa sinoxanduva lokulahleka kwayo nayiphi na into esikolweni.
Umnxeba waseofisini unokusetyenziswa kuphela kungxamiseko olungaphaya kwamandla.
Kukwimeko kuphela yongxamiseko apho umyalezo womntu unokugqithiswa kumfundi yiofisi.
Isikolo sigcina kuphela isitokhwe esimbalwa semfuno zonyango, umz. Ezokususa iintlungu. Ezi zinto ziya hlawulelwa kwye isikoloasinako ukuvuma uxanduva lwayo nayo nayiphi na into eyalana nempilo yomntu okanye impendulo engaqhelekanga yalo mayeza.
Igumbi lokugula likhona kuye nawuphi na umfundi ogulayo kwaye akanakuqhubeka nemisebenzi yeklasi yesiqhelo. Imvume yokungena kwigumbi lokugula kufuneka inikwe sisitafu seofisi, ngokombono wakhe.
Kwimeko zonyango olungxamisekileyo, oko kukuthi, apho ukudibana nogqirha okanye unyango kwindawo yonyango lufunekayo, isikolosiya kuqhagamshelana nabazali / lowo ujongene noxanduva lomfundi okanye lowo ilungu losapho, apho kunokwenzeka, ngokukhawuleza okukhulu. Iindleko ezenziweyo ziya kuhlawulwa ngabazali/ ngabo bajongene noxanduva lomfundi. Nceda uqinisekise okokuba iinkcukacha zoncedo lwezonyango zisoloko zifumaneka esikolweni.
Kwimeko ezinqabileyo, umz. Izifo ezosulelayo okanye izigulo ezinengozi, abafundi baya kugoduswa. Abazali bayakwaziswa ngomnxeba ukuba balande umfundi. Ukuba umfundi uphilile kwaye ukhuseleko lwkhe luqinisekisiwe, umfundi uya kugoduswa engakhatshwanga, ukuba ngaba imvume iya nikwa ngabazali okanye ukuba ngaba abazali akunakuqhagamshelwana nabo.
Iincwadi sesikhokelo zikhutshelwa umfundi ngamnye ekuqaleni konyaka.
Iincwadi zesikhokelo zihlala ziyipropathi yeSikolo seMfundo Ephakamileyo I-Maatla okanye isebe leZemfundo lamaphondo, ngaphandle kokuba zithengwe ngokukodwa ngabafundi (umz. Incwadi yokusebenza).
Abafundi bayasayina ngencwadi nganye abayifumeneyo, kwaye ngoko ke bavuma uxanduva lwencwadi nganye ekhutshiweyo.
Abafundi kunye nabazali babo banoxanduva lwayo nayiphi na ingozi yencwadi yesikhokelo. Iincwadi zesikhokelo kufuneka zibuyiselwe endaweni yazo okanye ziya kuhlawuliswa ukuba zilahlekile okanye zitshatyalalisiwe.
Iingxelo ezine ezenziwe kumatshini ziya khutshwa ngonyaka, oko kukuthi ingxelo ithunyelwa ekhaya ekupheleni kwexesha ngalinye lwesikolo.
Zonke iingxelo zikhutshwa zidibene nephetshana lezikhalazo esigqityiweyo saze sasayinwa zizo zonke iititshala zalo ndawo. Zikhutshwa ngaphandle kokujika okuthile, oko kukuthi, akulho ndawo zicinywayo okanye ezijikwayo.
Anazali kufuneka bazijonge zonke iingxelo baze bakusayine oko. Iingxelo ezisayiniweyo kufuneka ziphindiselwe kutitshala kangangentsuku ezintathu zesikolo zifunyenwe.
Intlanganiso enyanzelekileyo yomzali kunye notitshala zibanjwa kanye ngesiqingatha sesikolo. Imihla yezi ntlanganiso iya ziswa kumanqaku awodwa akhutshelwa abafundi bonke. Uluhlu lwabantu abakhoyo luya thathwa kuzo zonke iintlanganiso ezinyanzelekileyo.
Ukongeza, ezinye iintlanganiso (ezinyanzelekileyo okanye ezingokuzithandela) zinokubizwa ngootitshala, inqununu okanye iQela Elilawulayo ngalo naliphi na ixesha, ngaphandle kokuba isaziso esibhalwe phantsi siya khutshwa kubazali abamalunga noko.
Imali ehlawulelwa abantwana ngabazali imiselwa ngonyaka ngabazali kwintlanganiso ebizwe liQela Elilawulayo.
Imali yesikolo ihlawulwa ngaphambili ngokungqongqo. Isaphulelo se-10% siyavunywa ukuba ngaba yonke imali yesikolo ihlawulwe phambi kokuphela kukamatshi kwawo nawuphi na unyak aothile.
Ukwaziswa ngokwesiqingatha (okanye imali yesiqingatha) iya funwa ngaphambi kokuba kurhoxiswe umfundi esikolweni.
kuzo zonke iziganeko zomthetho wesikolo, ngaphakathi kunye nangaphandle kweeyure zesikolo ezilungeleleneyo, apho iziganeko zesikolo zibanjwe phantsi kokuncedwa zizakhiwo zolawulo lwesikolo.
Maxa onke apho umfundi anxibe iyunifom yesikolo kwaye eqondakala ngolo hlobo kokubini kwipropathi yesikolo okanye ngaphandle kombono wesikolo.
Khumbula la manqaku alandelayo xa usenza inyathgelo elilandelayo...
Ubandakanye icandelo lwemithetho oluxhasa imithetho yentlalo yesikolo.
Ingaba inkqubo iyakohluka kwisikolo samabanga aphantsi xa ithelekiswa neyesikolo samabanga aphakamileyo?
Leliphi na iqela labo banomdla kwinto eqhubekayo elinokubandakanywa ekuyileni Umgaqo?
Ingaba ungabiza intlanganiso xa uqala le nkqubo?
Ingaba (njengenqununu kunye ne-SMT) uyila Umgaqo uze uwunike ukuba uxoxwe kwaye uhlolwe?
Kukweliphi na inqanababa apho uqhagamshelana nabafundi Okanye ingaba usuke ubanikeze umgaqo ogqityiweyo?
Emva kokuba ugqityiwe, Ingaba ungaqiniseka njani ukuba abafundi kunye nabazali babo baqhelene noMgaqo kwaye baya ziqonda izinto oziqukayo?
Ingaba ngubani oya kuthatha inxaxheba ekuyileni Umgaqo Ingaba ungaqiniseka njani okokuba imicimbi yabafundi iya thethwa?
Ingaba unalo na iBhunga Elimele abafundi esikolweni sakho Ingaba ungalifumana ukuba liyile uMgaqo ongowalo- ngaphambi kokuba bawuzise kuwe. Okanye, ingaba ungabakhokhela kwikqubo xa iyonke Ncedo luni ongabanika lona Ingaba ungaba ungacebisa ngeezihloko Ungaxoxa njani ngokuwukhulisa okungaphaya kunye nokuwugqiba uMgaqo Emva kokuba ugqityiwe, ungaqiniseka njani okokuba bonke abafundi baqhelene noMgaqo kwaye baya ziqonda izinto oziqukayo?
Umthetho weZikolo zo-SA waqalisa utshintsho oluneziphumo ezininzi ezikolweni ngokoluleko kunye nokohlwaywa. Xa isihlwayo soswazi sayekwayo ezikolweni, ezinye inqununu kunye netitshala zakufumana kunzima ukulawula ululeko. Ezinye iinqununu kunye neetitshala azizange zivumelane nokuyekwa kwesohlwayo ngoswazi, kodwa babengenanto abangayenza kodwa kwakufanele bathobele umthetho!
Kubalulekile okokuba abalawuli bezikolo kunye neetitshala baqonde indlela yal;a maxesha ethathwe nguMthetho weZikol ze-SA. Kufuneka siqonde okokuba ululeko kunye nesohlwayo zijolise ekufundiseni kunye nasekulungiseni ukuzuphatha komfundi-akunikwa isohlwayo ngenxa yokokuba "sikhathazekile" okanye ngenxa yokokuba " umntwana ukufanele oko".
Izikolo kufuneka zivelise iindlela ezicacileyo kunye nengaguquguqukiyo yokuphatha ululeko kunye nesohlwayo. Ngethemba lokokuba eli Candelo liya kukunceda ukuba ucinge ngokugcweleyo kakhulu ngemiba ethile.
Injongo enkulu yoMgaqo woKuziphatha kunye neenkqubo zoluleko zabafundi kukqinisekisa okokuba imfundo yabafundi esikolweni yenzeka kwimeko yobume nendawo ekhuselekileyo kunye necwangcisiweyo. Abafundi baya khuthazwa okokuba bakhulise ukuziphatha kwabo. Umthetho ubeka isigxininiso kumba wokokuba ululeko kufuneka lube nobulungisa, lube lolulungileyo, kwaye lube nemfundiso, kunokuba lubenesohlwayo. Xa ngoku isohlwayo soswazi siyekiwe, ngawaphi na amanyathelo woluleko kunye nesohlwayo evumelekileyo, kwaye ngawaphi ayimpumelelo?
Ukuziphatha kakubi okungalunganga kunokuthathwa njengo "kuziphatha kakubi" okanye " ukungaziphathi kakuhle" okanye "nokuziphatha okubi"(onokubizwa ngokuba ngu"mis-de-mee-nor"). Njengoko sibona kulo mzekelo woMgaqo woKuziphatha ngaphambili, iMigaqo ibidla ngokuquka imithetho yesikolo. Xa uMgaqo wawuxoxwa, kwakukho isivumelwano kwimithetho yesikolo. Ngaxesha nye, ibandla lesikolo kufuneka lixoxe ngokuba ngwaphi amanyathelo kunye neenkqubo ayakuthathwa ukuba ngaba abafundi bophule uMgaqo (okanye imithetho).
Isenzo siya kuthathwa nini na?
Ngubani oza kuthatha isenzo?
Zenzo zini eziya kuthathwa?
Siyazi okokuba "kutheni" isenzo sithathwa: kuba sifuna ukulungisa ukuzuphatha komfundi.
Kubomi bomntwana, ekugqibeleni uxanduva lokuziphatha kwakhe luxhomekeke kubazali okanye abo bathatha uxanduva lomfundi. Yiyo loo nto kubalulekileyo kakhulu ukusebenza ngokusondeleleneyo nesikolo. Abazali kunye nesikolo kufuneka baxhasane ekufundiseni kunye nasekolulekeni umntwana, kunye nokwakha ukuziphatha komntwana.
Kulindeleke okokuba abazali bayaku (a) xhasa isikolo, baze bafune ukuba abafundi bajonge yonke imithetho kunye nemimiselo yesikolo kwaye bavume uxanduva lwako nakuphi na ukungaziphathi kakuhle kwicala labo; (b) Bathathe umdla okhutheleyo kumsebenzi wasekhaya wabantwana babo kwaye benze okukuba abantwana bakwazi ukugqiba umsebenzi wasekhaya abawumiselweyo.
Ukuba umfundi akaziphathanga kakuhle, ngaphakathi esikolweni, ukululeka luxanduva lwakhe nabani na. KuMthetho weSikolo we-SA (Isaziso 776) sazisa kwiCandelo 7.
Wonke umfundi unoxanduva loluleko ngamaxesha onke esikolweni kunye nakwimisebenzi enxulumene nesikolo. Ootitshala banegunya elipheleleyo kunye noxanduva lokulungisa ukuziphatha kwabafundi xa ngaba olo lungiso luya funeka esikolweni.
Indawo yokuqala kulandelelwano loxanduva lolawulo ekugcineni ululeko kwigumbi lokufundela ngutitshala omnye okwigumbi lokufundela. Nayiphi na ititshala elungileyo iyayazi okokuba ululeko olulungileyo kunye nolawulo kwigumbi lokufundela sisiphumo soyilo olulungileyo, ulawulo olulungileyo, ukufundisa okulungileyo kunye nolalwamano loluntu olulungileyo. Utitshala wegumbi lokufundela uchitha ixesha lakhe elininzi nabafundi, ngoko ke unako ukujongana nemiba yoluleko emikhulu kunye neyokuziphatha.
Ngoko ke, utitshala asinguye kuphela onoxanduva. Ukulandelelana ngamandla okulawula esikolweni kuboniswe kwidayagram engasezantsi.
Ngubani owenza ululeko Yintoni ulandelelwano ngamandla okulawula Utitshala Ilungu eliphezulu lesitafu, umz?
Ukuba kuyafuneka, Utitshala kuya kufuneka agqithisele imiba kwilungu eliphezulu lesitafu, kwaye ekugqibeleni kwiNqununu. Emva koko, ukuba ukuziphatha kakubi kunzima kakhulu, iNqununu inokugqithisela umba kwiQela Elilawulayo leSikolo, kwiSebe lezeMfundo lamaphondo, kwaye ekugqibeleni kwi-MEC yezeMfundo.
Kubalulekile kakhulu okokuba izenzo zoluleko zicace kwaye ziqondwe kakuhle, hayi ngumfundi kuphela onetyala lokuziphatha kakubi, kodwa nebandla ngokubanzi. Inkqubo kufuneka ibenobulungisa kwaye ingaguquguquki, oko kukuthi, abafundi ababini abanetyala lolwaphulo mthetho olufanayo kufuneka baphathwe ngendlela efanayo. Abafundi akufuneki bafumane impatho eyodwa okanye ekhethekileyo kuba abazali bezizityebi okanye bebalulekile!
Kuya kuba luncedo ukujonga kwakhona kwezinye indawo zomzekelo woMgaqo wokuZiphatha waBafundi esizisebenzisileyo ngaphambili. Ingaba ucinga okokuba umzekelo woxwebhu lwesikolo " ulwaphulo mthetho" (ukwaphula imigaqo okanye imithetho) likumoya womthetho weZikolo ze-SA?
Ezi ziindidi ezintlanu ezisetyenziswayo kumzekelo wethu wesikolo, isikolo seMfundo Ephakamileyo iMaatla. Olo luhlu luyakunamathiselwa kuMgaqo woKuziphatha waBafundi. Ezi zintlu zokuziphatha kakubi zinikezwe ngokwenkcukacha, ngokunjalo neSenzo soLuleko esifanelekileyo kudidi ngalunye kumaphepha amaninzi alandelayo.
Ukuziphatha kakubi kwabafundi kunokuthatha iintlobo ezininzi. Kuyakunceda ukucinga ngokuziphatha kakubi njengento engenayo kwiindidi ezintlanu. Naziphi na izenzo ezithatyathiweyo kufuneka zilufanele udidi lokuziphatha kakubi, oko kukuthi, "isohlwayo kufuneka silufanele ulwaphulo mthetho".
uphinda phindo oluninzi lodidi 2 lokuziphatha kakubi, apho isenzo soluleko ngumlawuli wesikolo sithathwa ngokuba asinampumelelo ukwenzakala okungabalulekanga komnye umntu ukungcakaza ngemali ukuphatha kunye nokusebenzisa utywala okanye ukuba phantsi kweempembelelo zotywala ukuziphatha kakubi okuphazamisayo, umz.
Sele usazi ukuba isohlwayo soswazi sayekiswa.
akukho mntu onokunika isohlwayo soswazi kumfundi esikolweni.
Nawuphina umntu ochasa icandelwana 1 ufunyaniswa enetyala kwaye ufanele ukugwetywa ngokomthetho ngesigwebo esinokubekwa njengesokubetha.
Ngoko ke izikolo kufuneka zifune iindlela ezizezinye ezifanelekileyo ukoluleka abafundi. Le misebenzi mibini ilandelayo iyakukunceda ukuba ucinge ngeendlela ezizezinye zezohlwayo.
ukubanjwa imisebenzi ethatha inxaxheba kuphuculo lwemeko yobume bendawo yesikolo umz. Ukucoca, ukwenza igadi, imisebenzi yokuphatha.
naziphina izohlwayo kwezi zingasentla ukusikwa kwimisebenzi eyenziwa esikolweni, ezemidlalo, imisebenzi yangaphandle isilumkiso sokugqibela esibhalwe phantsi sokokuba ukusikwa esikolweni kungaphunyezwa ukugqithiselwa kugqirha wengqondo/umcebisi /ikliniki/ibandla okanye unontlalo-ntle inkonzo yasekuhlaleni (kuxhomekeka kwimvume efunyenweyo esuka kwiSebe lamaphondo).
Izohlwayo ezifanelekileyo zokuziphatha kakubi okunengozi enkulu ziyakwenziwa ngumlawuli wesikolo ophezulu, umz.
naziphina izohlwayo kwezi zingasentla ukuthunyelwa kuncedo lwangaphandle olufanelekileyo ukwenza isicelo kwiSebe sokusikwa OKWETHUTYANA kuyo yonke imisebenzi yesikolo.
ukwenza isicelo kwiSebe sokugxothwa okanye sokusiwa komfundi kwenye indawo.
Njengoko oku kuziphatha kakubi kumisela umthetho ongabhalwanga okanye ulwaphulo mthetho olumiselwe ngokomthetho, utshutshiso loluntu okanye ulwaphulo mthetho luyakulandela, kude kube kufikiswe izikhalazo ngomtyholwa lixhoba (ngamaxhoba).
a njengomgaqo wokulungisa ngexesha elingadlulanga kwiveki enye; okanye b kude kube kuthathwe isigqibo sokuba ingaba umfundi uyagxothwa esikolweni yiNtloko yeSebe.
a yiNtloko yeSebe; kwaye b ukuba ufunyenwe enetyala lokwaphula umthetho olunobungozi emva komamelo olonobulungisa.
Ukuba ngaba umfundi ophantsi kokuya esikolweni ngokwecandelo 3 uyagxothwa kwisikolo sikawonke-wonke, iNtloko yeSebe kufuneka yenze ulungiselelo olulonye sokubekwa kwakhe kwesinye isikolo sikawonke-wonke.
Inkundla yamatyala yindawo esesikweni yokumamela ngoluleko. Iyafana netyala lasenkundleni elibanjelwe esikolweni- kodwa ayiyonkundla yomthetho. Inkundla yamatyala iyenziwa xa isikolo sizakuxoxa ngetyala "elinobungozi kakhulu" lokuziphatha kakubi komfundi.
Kulo lonke uphando kunye nenkqubo yenkundla yamatyala, isikolo kufuneka silandele "inkqubo efanelekileyo". Kukho iinkqubo ezingqongqo. Iqela elilawulayo kufuneka libenako ukubonisa ukuba linikeze umfundi umamelo olunobulungisa, kungenjalo liyakucelwa umngeni kwizigqibo. Iqela elilawulayo kufuneka lisoloko linenkathalo enkulu ekwenzeni ngokwaMalungelo oMthetho oyilwayo, uMgaqo Siseko we-SA, kunye neMimiselo yeSebe lezeMfundo lwamaphondo.
Njengoko usazi umgaqo wokuziphatha ukhuthaza abafundi ukuba baziphathe ngendlela efanelekileyo enyusa izinga lemidla yebandla lesikolo xa sisonke. Kungenjalo, xa umfundi eziphethe kakubi kakhulu, umba uxelwa kwinqununu, kwaye inqununu iyakuyigqithisela ingxaki kwiQela Elilawulayo lesikolo. Kweli zinga inqununu akufunekanga ikhankanye igama lomfundi okanye izityholo ezenziwe kumfundi.
Phambi kwenkundla yamatyala, I-SGB iyakonyula umntu omnye okanye ababini ukuba ajonge ukuba kukho ityala "loluvo lokuqala" (oko kukuthi kukho ityala "xa wawuqala ukuyibona"). Aba Bantu bayakujonga ingxaki baze bathathe isigqibo sokokuba ingaba inobungozi obaneleyo ukuya kwinkundla yamatyala.
I-SGB akunyanzelelkanga ukuba ibize intlanganiso eyodwa ukunyula abaphandi kweli zinga. Ekuqalekeni konyaka, I-SGB ingathumela olu lawulo kumhlali ngaphambili kunye nakumhlali ngaphambili olisekela okanye ikomiti encinane. (Rhoqo, kubalulekile ukushicilela isigqibo sokonyula abaphandi kwiMizuzu ye-SGB).
Ukuba iQela elilawulayo ligqibe ukuba liqhubeke nenkundla yamatyala, iyakonyula abantu ababini njengamalungu enkundla yamatyala. Olu lonyulo kufuneka lwenziwe ngokubhalwe phantsi.
Amalungu enkundla yamatyala akunyanzelekanga ibe ngamalungu eQela elilawulayo; ingangabantu bangaphandle (umz. Inqununu ekumhlala phantsi, umphathiswa wecawe, umantyi). Bobabini abantu kufuneka bangakhethi icala - Abanakubandakanywa kwingxaki ethe yavela.
Amalungu enkundla yamatyala akufunekanga aziswe ngenx'iphambili ngeenkcukacha zengxaki. Kyfuneka baseke izinto abazifumeneyo kubungqina ababunikiweyo ngexesha lophando lwabo lokuziphatha kakubi komfundi. Baya kwenza amacebo kwiQela elilawulayo. Amacebo abo kufuneka abandakanye izenzo ezilungisiweyo okanye amanqanaba oluleko-injongo enkulu ikukunceda umfundi ukuba ayeke ukuziphatha ngendlela engavumelekanga.
Inkundla yamatyala kufuneka ixelele umfundi kunye nabazali bakhe (okanye abo banoxanduva lokujonga umfundi) ngexesha, umhla, kunye nendawo yomamelo ubuncinane kangangentsuku ezintlanu phambi koko. Kufuneka bazise izikhalazo ezimalunga nomfundi ngokubhalwe phantsi. Inkundla yamatya kufuneka ilumkise umfundi kunye nabazali bakhe okokuba umamelo lunokuba neziphumo zokugxothwa okanye ukusikwa komfundi esikolweni.
Kufuneka baqinisekise ukuba umfundi kunye nabazali bakhe bayazi ukuba banelungelo lokuvelisa ubungqina phambi kwenkundla yamatyala. Umthetho siseko othi "audi alteram partem" ubalulekile; uthetha okokuba "mamela elinye icala".
Kwelinye icala inkundla yamatyala inelungelo lokungawabandakanyi amagqwetha.
Umfundi otyholwayo kunye nabazali bakhe banokuya kumamelo kodwa akunyanzelekanga.
Amangqina anokubizwa. Nabo nabaphina abantu-kuqukwa umfundi kunye nabazali bakhe-banokuwabuza amangqina, kodwa oku kunokusoloko kusenziwa ngendlela enobulungisa kunye nelinganayo. Umfundi otyholwayo usoloko enelungelo lokuphendula.
Onke amaxwebhu asetyenzisiweyo kufuneka enziwa afumaneke kubo bonke abathatha inxaxheba kumamelo. Oku kuquka iingxelo ezibhaliweyo, ushicilelo lokuziphatha komfundi ngexesha esesikolweni, isingqiniso, njalo-njalo.
"Ingxelo" (inkcazelo) kufuneka ishicilelwe "ilizwi ngelizwi". Ukuba kuyafuneka, ushicilelo lweteyiphu okanye ividiyo lunokwenziwa.
Umtyholwa kunye nabazali bakhe kufuneka bavunyelwe ukuba benze ingxelo "ukunciphisa", oko kukuthi, ukunika ingcaciso kunye nesibheno kumalungu enkundla yamatyala ukuba abenenceba(ukwenza inceba).
Ukuba ngaba umfundi ufunyenwe enetyala...
Linike isilumkiso esibhaliweyo kumfundi.
Linokubeka isohlwayo esilungiselelweyo kuMgaqo wokuziphatha.
Lifune isithembiso esibhaliweyo sokuziphatha okulungileyo komfundi.
Linokusika umfundi esikolweni kangangexesha elingagqithanga kwiveki enye.
Licebise iSebe lamaphondo okokuba umfundi agxothwe.
Ukuba inkundla yetyala icebisa ngokugxothwa komfundi, iQela Elilawulayo leSikolo kufuneka lazise isebe lamaphondo ngokubhaliweyo. Kufuneka linikezele ngekopi zako konke okungqinela ngoxwebhu obekusetyenzisiwe kwinkundla yamatyala.
Khumbula, amagunya e-SGB anciphiselwe kwiveki enye yokusikwa komfundi. Ukuba ingcebiso yenkudla yamatyala ibiyeyokugxothwa, ngoko ke umfundi unokusikwa ithuba elingangeveki enye lo gama isikolo silinde isigqibo sokugqibela seSebe.
Ukuba ngaba ukusikwa okanye ukugxothwa kuyenzeka ngexesha lokuhlalela uvavanyo okanye uviwo inqununu kufuneka yenze amalungiselelo wokuba umfundi abhale uviwo - mhlawumbi kwenye indawo.
Ukuba ngaba umfundi ufunyaniswe enetyala lokuziphatha kakubi obunobungozi, kwaye ukuba ngaba isigqibo sasenziwe kwinkundla yamatyala sokuba uza kugxothwa, umfundi kunye nabazali bakhe baya kubhena ngokuchasene nesenzo kangangentsuku ezi-7. "Umamelo lokubhena" olulodwa luya kuhlanganiswa nguMphathiswa (I-MEC) kangangentsuku ezingama-14 xa isigqibo sokugqibela sisenziwa.
Ukuba umfundi ugxothiwe kwesinye isikolo-kwaye ukuba ngaba loo umfundi ukwiminyaka enyanzelekileyo yokuya esikolweni - iSebe leZemfundo kufuneka lifune ukubekwa okukokunye kwesinye isikolo komfundi.
Mininzi imithetho esebenzayo ekuziphatheni kakubi kotitshala. Bonke ootitshala kufuneka ukuba babe lilungu leBhunga loMzantsi Afrika looTitshala (I-SACE). Eli Bhunga linomgaqo wokuziphatha osebenza kuwo onke amalungu kunye neetitshala abanetyala lokwaphula lo mgaqo banokususwa kuluhlu kwaye ngolwandiso bangavunyelwa ukuba bafundise kwakhona.
Ootitshala bakwalawulwa nguMthetho woLalwamano ngoMsebenzi weMfundo kunye neMfundo ehlaziyiweyo ka-2000. Esekwe kuMthetho woLalwamano loMsebenzi woMzantsi Afrika. Zonke izenzo zoluleko ezithathwe kwititshala kufuneka ziqhutywe liSebe njengabasebenzi.
QAPHELA: AmaQela Alawulayo eSikolo akanalo igunya lokoluleka okanye ukohlwaya ootitshala.
Ukuba ngaba I-SGB irhanela okokuba ititshala inetyala lokwaphula umthetho okanye lifumane imbalelwano weso siphumo, kufuneka sigqithiselwa kwinqununu okanye amagosa eSebe.
Eli bali lisekwe kwisehlo esingokwenene kwisikolo saseRhawutini. Inqununu yasikolo semfundo Ephakamileyo i-Somewhere sanele kakhulu. Isikolo sinomgaqo wokuziphatha kwaye okubandakanywayo kulo mgaqo yimithetho yokunxiba, kuqukwa imimiselo yohlobo lwenwele. Iqela lamakhwenkwe lalichasa imithetho ngenkani kwaye besenza iinwele eziphothiweyo esikolweni. Ekugqibeni ngokuthatha icala kulo mba inqununu yagqiba kwelokuba ibayalele ukuba bagoduke baze babuye kuphele xa benohlobo olulungileyo lwenwele.
Abazali bala makhwenkwe babanomsindo, baqhagqmshelana ne-MEC kunye nezitishi zonomathotholo, I-MEC yayalela okokuba inqununu yamkele abantwana kwakhona nokuba ingakhathaleli uhlobo lwenwele zabo. Waxelela inqununu okokuba abazali bala makhwenkwe babanga okokuba angamaRasta kwaye ke uhlobo lwenwele lwadibaniselene nokholo lwenkolelo zabo. Ukubakhupha esikolweni yayilulophulo lwenkululekjo yabo kwimbonakalo yeenkolo.
Le yimpikiswano awayinikayo xa yayiludliwano ndlebe kunomathotholo kazwelonke. Umniki wengxelo wabalula okokuba inkundla esemthethweni yenza ummiselo wokusetyenziswa kwentsangu ngamaRasta kwaye kwabuzwa okokuba ingaba I-MEC ingawavumela na okokuba amakhwenkwe atshaye intsangu na esikolweni ukuba ngaba inkundla yenza ummiselo ngakwicala labo. Xa I-MEC isithi ayingekhe ikwazi, umniki wengxelo wammangalela ngokuba netyala lokwaphula umthetho kumalungelo amakhwenkwe njengenqununu. Akazange abe nayo impendulo okanye akwazi ukuzikhusela kwisityholo eso.
f. thumela ikopi ephicothiwweyo yengxelo yemali yonyaka kwisebe lamaphondo lemfundo ngokukhawuleza okukhulu okanye zingaphelanga iinyanga ezi-6 emva kokuphela konyaka wesikolo, kwaye yenze iikopi zifunyanwe ngabazali kwiNtlanganiso yoNyaka Jikelele yeQela Elilawulayo; kwaye g. ilugise uqingqo mali lonyaka lwesikolo apho imali eza kuhlawulwa ngumfundi ngamnye iza kumiswa. Uqingqo mali luya kudweliswa luze lwamkelwe ngokujonga iivoti ezininzi liqela labazali kwiNtlanganiso yoNyaka Jikelele yeQela Elilawulayo...
Ukukhutshwa kwerisithi a Irisithi zikhutshwa ngendlela yamanani.
b. eyentsusa inikezwa umhlawuli ize iikopi/ iphephalokukhuphela ligcinwe.
VII. Isitampu sesikolo kuyo e. akukho nto kufuneka ijikwe kuyo nayiphi na irisithi. Ukuba kwenziwe isiphazamo kufuneka ihlatywe ngokubhala igama "IHLATYIWE" ngokunqamlezayo kwirisithi yentsusa kunye neekopi.
f. irisithi kufuneka ikhutshwe yayo nayiphi na imali efunyenweyo, kunye nayo yonke ikheshi yentsalela g. Irisithi entsha kufuneka ikhutshwe xa bekudiphozithwe ngetshekhi engavunywanga ukutshintshwa ngenxa yokuba umkhuphi wayo engasena mali yaneleyo ebhankini, kuze intlawulo yetshekhi yentsusa ibuyiselwe umva kwincwadi yekheshi.
h. kwimeko yetshekhi ebhalwe umhla ozayo, irisithi kufuneka yenziwe kuphela xa isixa mali sinokufikelelwa. Ezo tsheki kufuneka zigcinwe kwisefu yesikolo okanye kwindawo ekhuselekileyo elinganayo de zibe zidiphozithwe kwiakhawunti yesikolo.
Incwadi yerisithi kufuneka ikrwelwe nge-inki eBomvu kwindawo apho imali idiphozithiweyo. Umhla, uthotho lwenombolo zerisithi kunye nesixa esifakwe ebhankini kufuneka siboniswe ngokucacileyo. Ungqinelwano olufanayo kufuneka lwenziwe kwingxelo zocewangiso mali, ingakumbi kwincwadi yekheshi yerisithi phambi kokuba imali idiphozithwe.
Ukudiphozitha imali a. Iphetshana lokudiphozitha kufuneka ligcwaliswe ngokufanelekileyo kwaye isixa mali kufuneka singqinisiswe neso sikwincwadi yekheshi yerisithi.
b. Inqununu okanye iGosa lezeZimali luxanduva lwayo ukudiphozitha yonke imali.
c. Amalungiselelo wokudiphozitha imali kufuneka ohluke ukunciphisa ingozi yokulahleka ngokuphangwa. Igosa lezeZimali okanye iNqununu kufuneka bathuthe imali ukuya ebhankini bekhatshwa lilungu elahlukileyo lesitafu kwithuba ngalinye.
d. Amalungiselelo kufuneka enziwe wokufumana ingxelo zeBhanki kusuku lokugqibela ngalunye lwenyanga yekhalenda. Incwadi yekheshi kunye nengxelo yebhanki kufuneka ivumelelaniswe kwinyanga nenyanga.
e. Isikolo kufuneka sisebenze kuphela nge-akhawunti yetshekhi.
Iintlawulo a. Akukho tshekhi emazisayinwe lilo naliphi na ilungu phantsi kwazo naziphi na iimeko b. Zonke iintlawulo ezenziwe egameni lesikolo kufuneka zenziwe ngetshekhi ehlatyiweyo, ngaphandle kobugcwabalalana bokusebenza.
c. Kufuneka kubekho usayino gama kwiakhawunti lwenziwe kathathu kwaye babini kuphela amabasayine ngaxesha nye.
Ingxelo yezeZimali a. Unyaka wemali wesikolo ungoJanyuwari ukuya kuDisemba wama-31 kunyaka ngamnye.
b. Ingxelo zenyanga kunye nezonyaka ziya kubandakanya yonke ingeniso kunye nenkcitho kunye nengxelo yentsalela kwiakhawunti yebhanki.
c. I-SGB iya kubiza intlanganiso phakathi koJulayi kunye noNovemba kunyaka ngamnye yokunika ingxelo yezeZimali yesikolo yonyaka.
d. Ingxelo yezezimali ephicothiweyo kufuneka inikezelwe kwi-SGB zingaphelanga ezimbini zokuphela konyaka wezeZimali.
e. I-SGB iya konyula umntu ongokufanelekileyo ukuba aphicothe iincwadi, xa ngaba loo mntu akalolungu le-SGB.
b. Oku kufuneka kwziswe kwiNtlanganiso yoNyaka Jikelele, ukwakelwa kunye nokuvunywa ngabazali.
d. Kufuneka kubekho ukudibana okucacileyo phakathi kwengxelo yoBizo lwesikolo kunye noqingqo mali lwesikolo. Yonke imisebenzi yesikolo kufuneka yalamane nenjongo yengxelo yoBizo lwesikolo enye okanye ezingaphezulu.
e. Uqingqo mali kufuneka lwenziwe kuphela xa ngaba iinjongo zesikolo zonyaka zichongiwe.
f. Onke amaqela anomdla, ingakumbi abazali babantwana ababhalise esikolweni, kufuneka bavunyelwe ukuxoxa kwaye bacebise ngotshintsho kuqingqo mali lwesikolo.
g. Uxanduva lolawulo loqingqo mali lulele kwi-SGB. Kwimihla ngemihla olu xanduva lulele kwiGosa lezeZimali, iNqununu, intloko yoMsebenzi kunye/ okanye ootitshala beKlasi.
h. Uqingqo mali luya kuyilwa ngokuvumelana neenkqubo zesebe.
Isikolo siya kwamkela ezi ndlela zilandelayo zokwandisa kangangoko ingeniso eqokelelweyo.
Ukuqokelela imali okujolise kwibandla lesikolo kudla ngokuyilwa kubutyebi obukhawulezileyo babazali, ootitshala kunye nabantwana. Ngumcimbi oqhubelekayo apho iimali ezincinane ziqokelelwayo. Ayidli ngokuba yimali "entsha" enokudalwa ngolu hlobo kwaye ngoko inxenye yeenzame zokuqokelelwa kwemali ibandakanye ikomiti yesikolo kwimisebenzi enje nokutya kunye nolomwabo, ekuthi usapho luzibophelele nangaluphi na uhlobo. Umzekelo, bonke abantwana bafuna ukutya kunye nesiselo ngexesha lasemini, kodwa ukuba ngaba bazi thenga esikolweni endaweni yokuya kwivenkile enkulu, isikolo siya zuza. Ihlebo ekuqokeleleni okunempumelelo enkulu kwesi sahluko lilula ngolona hlobo. Imisebenzi inokuba noncedo okanye inokuzuza imidla kunye nemibono yebandla lesikolo. Ngamanye amazwi, barhwebesha kumaphupha kunye nolangazelelo lwbo bathatha inxaxheba, okanye banika ithuba labantu lokuba bakhule, bathande ukuhlala nabanye kwaye babengamalungu endawo ethile.
Ingxaki ephinda phindayo ekuqokeleleni imali kwibandla lesikolo yeyokuba kubandakanya ulungiselelo oluninzi, kodwa akudli ngokuqokeleleka imali eninzi. Kwiititshala ezininzi kunye nabazali kunzima ukubona ixabiso. Ukongeza, imali idla ngokuduka kwiakhawunti yobugcwabalalana bemali yesikolo kwaye ichithwa kwiimfuno zemihla ngemihla, ngaphambi kokuba isetyenziselwe injongo leyo ibiqokeleleywa yona. Naxa kunjalo, ezi ngxaki zinokoyiswa. Izikolo ezininzi zifumanisa okokuba ukuqokelelwa kwemali kusebenza ngcono ukuba ngaba kunephulo elicacileyo, neliphumenzezwayo engqondweni, ngaphambi kokulungiselela ukuqokelelwa kwemali yebandla lesikolo. Kukwaluncedo ukonyula umntu omnye oya kuba noxanduva lokugcina iincwadi okulungileyo kwaye nemali kufuneka ichithwe kwiphulo ngokukhawuleaz. Ngolo hlobo isikolo siya kuba noluvo lwempumelelo kwaye nesixa mali esincinane siya kuvuyelwa ngempumelelo. Olu hlobo lokuqokelelas imali lunika isikolo ithuba lokukhulisa umbono ofanayo ekuphuculeni isikolo. Njengoko imisebenzi emininzi kukhawuleza kwaye kulula ukuyilungiselela, iza noluvo olukhawulezileyo lwempumelelo kwaye igcina abo bathatha inxaxheba benempembelelo zokuqhuba besebenza bebonke kubuhle besikolo.
Ngowuphi umsebenzi oza kuwukhetha wokuqokelela imali?
Ngubani oya kubandakanyeka?
Yimalini oza kuyifuna ngaphambili?
Ingaba uza kuyenza nini loo nto?
Inqanaba 5 Chitha imali kwiphulo lakho ngokukhawuleza okukhulu.
Inqanaba 7 Kukho olunye uyilo Amacebo?
Ukuqokelela imali kwibandla lekomiti.
Amanye amashishini anomdla wokunikela kwizikolo njengento eyinkqubo eluxanduva lwabo lwasekuhlaleni, kodwa izikolo azinakulindela amalizo. Ukuba ngaba isikolo sifuna uncedo kufuneka sibonise okokuba silungele ukuzama ukuzinceda kuqala. Ezi nzame zisenokuba ngendlela yokusebenza, umz. Abazali bancede ngogcino lwesikolo okanye isikolo, ngokunjalo nakomnye umsebenzi wokuqokelela imali. Amashishini akayomvelaphi yemali ekuphela kwayo enokwenzeka kwizikolo, anokucelwa ukuba ancede ngobuchule obuthile, umzekelo, ukunceda ngoyilo lwezezimali.
Ukuba ngaba ubunako ukukhusela imali, qiniseka okokuba unako ukunikisa ngento kwakhona kulowo unikayo ukuze wakhe uthelelwano olunyanisekileyo. Ukuba wenza inzame zokugcina icala lakho lothelelwano, ulalwamano luya kuba lolugcinakalayo kwixesha elizayo.
Zininzi iindlela zokubulela umnikeli, othe wayikhetha iya kuxhomekeka kuhlobo lwesikolo. Ayingawo onke amashishini anomdla ekumiseleni uthelelwano olwakhekileyo nesikolo. Ukuba unikwa amalizo afelefele kwaye isitafu senkampani asizilungiselelanga ukunika ixesha laso okanye ubuchule esikolweni sakho, izizathu zenkampani kufuneka zibuzwe.
Njengoko abaniki bemali befumana amakhulu ngamakhulu ezicelo zemali unyaka nonyaka, kwaye banako kuphela ukuphendula izicelo ezimbalwa, khetha umniki wemali ngocoselelo.
Abaniki bemali banika intlobo ngeentlobo zoncedo: imali, uncedo lwempahla, abaqeshwa, ulwazi, iinkonzo, uqeqesho kunye noncedo lobugcisa.
Abaniki bemali banokusebenza kwindawo zejiyogarafi, okanye bajolise kwindawo ethile yokufunda umz.
Abaniki bemali banefom kunye neenkqubo zokwenza izicelo ezizezabo. Cela iifom kubaniki bemali.
Xa usenza isicelo kuba niki bemaki abaninzi ngemfuno efanayo qiniseka okokuba uya kubhala oko kwisndululo sakho.
Misa ixesha elingcono lonyaka lokufaka isindululo sakho.
Ucacise ukuba uya kuzilinganisela njani na iziphumo.
Kweli candelo kufuneka uchaze uyilo lwakho lwesenzo. Dwelisa imisebenzi yakho kwaye uchaze okokuba abo banomdla kwinto eqhubekayo kwibandla lesikolo sakho baza kubandakanyeka kwiphulo lakho. Nika inkcazo yesitafu esibandakanyekayo kwiphulo. Bonisa okokuba kutheni ukhethe loo ndlela ithile ekwenzeni loo ngxaki. Chaza ezinye izikolo ezithethe ngeengxaki ezifana nezi ngampumelelo.
Ucela imali. Oku ngoko ke yindawo ephambili yecebo. Bonisa okokuba unemfuno kwaye ulubalile uqingqo mqli olululo.
Uqingqo mali akufunekanga lunbe "luphakame" kunemivuzo. Kufuneka lubonise ulinganiselo oluphezulu lwabo bafuna uncedo. Uqingqo mali ludla ngokulungiselelwa ixesha elingangonyaka omnye, kwaye kufuneka lwahlulwe ngokwe "Ngeniso" kunye "neNkcitho".
Abaniki mali bafuna ukwazi okokuba isikolo sakho siya kuba nako ukugcina iphulo lakho ngaphandle kokufuna imali kwakhona. Ungakwazi ukudala imali kwigxowa okanye ngoncedo lwebandla lesikolo. Umzekelo, unganako ukuqesha iholo lakho ngempela veki usenza imisebenzi kwaye udala ingeniso yokuhlawula imali mboleko. Akunyanzelekanga ukuba ufake icandelo logcino kwisindululo sakho ukuba ngaba isindululo sakho siyinto enye enje ngomatshini wokukopa okanye ikhompyutha. Ukuba uqokelela imali yebhasi encinane kufuneka ubonise ukuba uza kuzi zalisa njani iindleko zokuyigcina. Ukuba ngaba iphulo lakho alisokuze lizanelise ngokwalo (inkqubo yokondla umzekelo) ngoko ke cacisa izizathu kwaye usebenzise ingqokelela yamanani ukubonisa okokuba kungokuba kutheni.
Iphulo lokuphonononga kufuneka limisele okokuba isikolo sakho sibeneziphumo ezinjani ekuphumezeni iinjongo. Ukuba uneenjongo ezinomlinganiselo ocacileyo ngoko ke indlela yokuphonononga yakho iya kucaca.
Ingaba iinjongo zifezekisiwe?
Ngubani oza kuphonononga?
Ingaba ulwazi lokuphonononga olufunwayo luza qokelelwa nini na?
Neenkcukacha zemali ebhankini kunye nemali ezizalisiweyo.
Isikolo samaBanga aphantsi I-Vela sisikolo esincinane sase Pabalello, ngase-upington. Njengezinye izikolo kulo ndawo, siniks iinkonzo kwibandla elihlwempuzekileyo. Abazali ababandakanyeki kakhulu kubomi besikolo kwaye balindela okokuba iititshala "zixazulule" abantwana zisenzela bona. Kukho eminye imiceli mingeni. Umzekelo kunzima kakhulu ukufundisa ehlotyeni , xa amazinga obushushu ephakathi ko-30 kunye no-40.
Xa uMnu. Hlom waye qalisa iphulo lokuqokelela imali esikolweni, wayenenjongo ezicacileyo ezimbini engqondweni yakhe. Waye funa ukufundisa ibanga le-7 ubuchule bokugcinwa kwemali okusisiseko kwaye waye funa ukuthenga izipholisi (fans) ukugcina iklasi zakhe zipholile ehlotyeni. Waqala ngenjongo yokuqala waza waqalisa iklasi yakhe kubuchule bokugcina iincwadi. Wabuza iklasi yonke emva koko ukuba iqokelele amaphanga ebhotile zebhiya angenanto okanye iibhotile zesiselo iiveki yonke kwaye ngomvulo ekuseni baqalisa ubuchule babo obutsha baza benza ingxelo yazo zonke iibhotile ezoqokelelweyo kwaye yimalini na abanokuyifumana ngazo. Umnu. Hlom emva koko wabuyisela iibhotile evenkileni, watshintsha imali leyo waza wacaciselana neklasi yakhe ukuba baza kuyisebenzisa njani na "inkunzi" ukudala imali engenye.
Iklasi yagqiba kwelokuba isebenzise imali ekuthengeni izithako zokupheka ikeyiki kunye nokuthengisa iilekese esikolweni. Kwakhona abantwana babhala ingeniso kunye nenkcitho kwincwadi yogcino lwencwadi baze balungiselela ukuthengisa. Ukuthengisa kwaba yimpumelelo enkulu kwaye inzuzo yabo yanda. Abantwana bagqiba kwelokuba bayiphindaphinde imisebenzi amaxesha ngamaxesha. Xa iphulo lalikhula iklasi yanika imisebenzi eyahlukileyo kubantu abahlukileyo. Qho ngoMvulo ekuseni abantwana abathile babeqokelela, babhale kwaye babale ingeniso yebhotile zebhiya, lo gama abanye begcina iincwadi zezithako zokupheka ikeyiki kunye nokuthengisa iilekese. Iqelana lacelwa ukuba liphande ngexabiso lezipholisi ezisesilingini kwaye liyile uqingqo mali lokuthenga izipholisi ezaneleyo ukugcina iklasi ipholile.
Abantwana babezimisele. Babefuna kangangoko ukuba nezipholisi ezisesilingini kwaye babesazi kakuhle ukuba baza kuya njani na apho. Akukho mntu owayebuziwe ukuba anikele ngento angenayo. Ngokuqokelela iibhotile sasebenzisa into esinayo ngokuzinceda. Satshintsha ekubeni ngamahlwenmpu acelayo saba ngabantu ababelana ngephupha. Oko kwenza okokuba abantwana bazive belungile kwaye baziva benempembelelo. Ukugcina iincwadi yayiyinto enkulu. Iklasi yayibala imali yabo maxa onke kwaye babebona ukuba baphucuke kangakanani na! Ngokokwam ndicinga okokuba kwakubalulekile okokuba iphulo lalingemali engaphaya. Ndabona ukuba ukugcina iincwadi kwathetha into ebhetele kubo njani ngequbuliso. Ndabona oukuba balithatha njani inyathelo lokuqala baza basebenza njengeqela. Abantwana babe phucuka ngamaxesha onke. Zonke ezo zinto zazindenza ndonwabe ndingutitshala. Kungoko ke ndingakukhathalelanga ukwenza umsebenzi owongeziweyo.
Ngoku sikwazile ukufumana abanikeli abathembise ngokwaneleyo ngepeyinti yamagumbi okufundela, kodwa asifikelelanga ekulungisweni kwefestile.
Siza kufaka ingxelo ecacisiweyo ukuba imali isetyenziswe njani na kwaye siza kunimema esikolweni xa iifestile zilungisiwe ukuze nibone ukuba kwenzeke ntoni na kwimali yenu.
Intengiso yengqokelela exutyiweyo yempahla endala: Ootitshala baqokelela impahla exutyiweyo endala kuzo zonke iiklasi. Intengiso iya kwenziwa nge-19 ngoMatshi. Kuyakubakho ulungiselelo lwezitali zokutya ngabazali ngolo suku ekufuneka siqokelele I-R500 okanye I-R600. Siya cinga okokuba siyakuqokelela I-R900 ubuncinane kwingqokelela yempahla endala.
Sinqwenela ukuqokelela I-R500 ngobo busuku. Umculo uyakunikwa ngaphandle kwentlawulo yibhendi eqhutywa ngudade womnye wamakhwenkwe akwinqanaba le-4.
Singavuya ukuba iglasi zinganamathiselwa kwangoko ngoMeyi, ukuze ipati yome kwaye iifesitile zibe nako ukupeyintwa phambi kokuphela kukaMeyi.